Polovni USB uređaji prodaju se na eBayu sa neobrisanim ličnim podacima vlasnika\nVesti, 06.11.2020, 00:30 AM\nNaučnici sa Univerziteta Abertaj sproveli su istraživanje koje je otkrilo da više od dve trećine polovnih USB fleš memorija kupljenih na aukcijskim platformama kao što je eBay sadrže privatne i osetljive informacije prethodnih vlasnika.\nAnaliza 100 USB fleš memorija kupljenih na internetu otkrila je 75000 fajlova sa ličnim i finansijskim podacima, svrstanim u tri kategorije:\n• Podaci kao što su dokazi o preuzetim video snimcima, diskovi za pokretanje/instalaciju operativnog sistema (Microsoft Windows), studentski radovi i promotivni materijali i materijali za štampu (medije);\n• Podaci kao što su fotografije sa GPS lokacijom, lične fotografije i studije koje sadrže klinička ispitivanja;\n• Podaci kao što su fajlovi sa lozinkama, radnim biografijama, ličnim izjavama, ugovorima o radu, evidencijama faktura, informacijama o razvodu, izvodima iz banaka, zdravstvenim kartonima i veb stranicama;\nIstraživači su otkrili da su preprodavci obrisali samo 32 od 100 USB uređaja. Koristeći javno dostupne alate za vraćanje fajlova, istraživači su delimično vratili fajlove sa 26 prenosivih uređaja za skladištenje podataka i u potpunosti obnovili čitav niz fajlova sačuvanih na preostala 42 USB-a.\n„Ovo je krajnje zabrinjavajuće, a potencijal za zloupotrebu ovih informacija sa izuzetno ozbiljnim posledicama je ogroman“, rekla je profesorka sa katedre za kibernetičku sigurnost Karen Reno. „Kupac bez skrupula bi mogao da koristi vraćene fajalove za pristup nalozima prodavaca ako su lozinke i dalje važeće, ili čak da isproba lozinke na drugim računima bišeg vlasnika s obzirom na to da je ponovna upotreba lozinki toliko raširena.“\nIstraživači su takođe anketirali prodavce eBaya, i otkrili da je 64% ispitanika pronašlo izgubljeni polovni USB.\nNa pitanje šta bi uradili kada bi pronašli korišćeni USB, 94% ispitanika je reklo da bi ga priključili, 10% bi ga formatiralo, 38% bi koristilo forenzičke alate da bi ga proverili, a 44% bi ga skenirali antivirusnim alatima .\nIstraživači zato preporučuju da se koristi neki antivirusni softver kada priključujete USB koji je ranije bio u nečijem vlasništvu i brisanje pre prodaje kako bi se sprečilo da nepoznati ljudei pristupe ličnim podacima.


Košarkaš Partizana Vanja Marinković izaćiće na NBA draft 20. juna u Bruklinu.\nKako prenosi portal "Basketball Sphere", talentovani bek crno-belih je "izlazno" godište za draft i zato nije morao ni da se prijavljuje u zvaničnoj formi.\nZa sada je neizvesno ko bi mogao da odabere Marinkovića kao i sa koje pozicije, ali će sve biti poznato nakon NBA lutrije koja će se održati u noći između četvrtka i petka po srednjeevropskom vremenu.\nKošarkaš Partizana spada u red najtalentovanijih evropskih šutera, o čemu svedoči i interesovanje Olimpijakosa.\nMarinković je ove sezone u ABA ligi prosečno po meču postizao 12,2 poena, dok je u Evrokupu bio nešto slabiji - 10,4 poena po utakmici.


Sloganom “Suprotnosti se privlače” Banjaluka grabi prema EPK 2024\nNaslovna/Kultura/Sloganom “Suprotnosti se privlače” Banjaluka grabi prema EPK 2024\nTim za pripremu kandidature Banjaluke za Evropsku prestonicu kulture 2024. godine raspisao je danas javni poziv za projektne ideje iz oblasti kulture, koji će biti otvoren do 9. maja ove godine.\nPoziv se može preuzeti na službenoj veb stranici Tima banjaluka2024.ba, koja je, takođe, od danas u funkciji, u okviru priprema za nominaciju našeg grada za ovu prestižnu titulu.\nMonika Ponjavić, član Tima za pripremu kandidature, izjavila je da će u predstojećem procesu ocjenjivanja biti odabrano i do 50 projektnih ideja.\n-Projektne ideje moraju biti, na prvom mjestu, inovantivne, drugačije, hrabre…, a sve u skladu sa sloganom naše kandidature „Suprotnosti se privlače“ – kazala je ona.\nOna je dodala da će najbolje projektne ideje biti ocijenjene i odabrane do 15. juna ove godine.\nPripremajući se kandidaturu, danas je predstavljen i vizuelni identitet banjalučke nominacije, pod pomenutim sloganom „Suprotnosti se privlače“.\nDizajner Saša Đorđević iz dizajn studija „Bunker“, kazao je da su nastojali da kroz jednostavne grafičke forme pokažu suštinu kandidature našeg grada, zbog čega su kivadrat i krug izabrani kao dva „lajt motiva“ vizuelnog identiteta.\n-Vodeći se sloganom „suprotnosti se privlače“ izabrali smo ovu formu, u nastojanju da dođemo do jednostavnog vizuelnog rješenja koje će odslikavati suštinu onoga što se pokušava sa kandidaturom Banja Luke – da dođe do unapređenja kulturne scene – naveo je Đorđević.\nŠef Tima za kandidaturu Marko Bilbija pojasnio je da sloganom kampanje i pratećim vizualima šalju poruku da je moguće naći različitosti koje se međusobno privlače.\n-Naš cilj je da, kroz ovaj proces, prepoznamo nedovoljno iskorištene potencijale na kulturnoj sceni Banja Luke – kazao je Bilbija.\nU okviru pripreme našeg grada za ovu, prestižnu nominaciju, na sutrašnjoj sjednici Skupštine grada naći će se i Strategija razvoja kulture Banja Luke, dokumenta kojeg naš grad nije imao decenijama unazad.\nIzrada ovog dokumenta jedan od od ključnih uslova za nominaciju za Evropsku prestonicu kulture.


Makronu parlamentarna većina na dohvat ruke | EurActiv Srbija\nMakronu parlamentarna većina na dohvat ruke\nObjavljeno : 19.05.2017.\t Tweet\nSudeći prema istraživanjima javnog mnjenja, francuskom predsedniku Emanuelu Makronu i njegovoj Republici u pokretu na dohvat ruke je parlamentarna većina na predstojećim izborima. Pobedom na predsedničkim izborima taj političar centra razbio je decenijama dugu kontrolu levice ili desnice i ostavio u rasulu republikance i socijaliste. Makronov pokret sada mora da dobije i na parlamentarnim izborima kako bi mogao da sprovodi svoju politiku.\nIstraživanje agencije Opinionvej/ORPI (OpinionWay/ORPI) govori da će Makronova Republika u pokretu (REM) dobiti u prvom krugu parlamentarnih izbora 11. juna 27% glasova, odnosno više nego druge partije.\nPrognozira se da će nakon drugog kruga 18. juna Makronov pokret obezbediti 280-300 od 535 mesta u donjem domu. Kada se uključe prekomorske teritorije, za apsolutnu većinu potrebno je 289 mesta. Rezultati druga dva istraživanja, koje je 18. maja objavio Haris interaktiv (Harris Interactive), Makronovoj partiji daju 32% glasova, tri procentna poena više nego 11. maja a šest poena više nego 7. maja.\nIpak, jedno drugo istraživanje upućuje na oprez jer pokazuje da samo 45% birača ima poverenja u Makrona a još manji procenat u premijera Eduara Filipa (Edouard Philippe), što je najniži rejting francuskih lidera na početku mandata za više od 20 godina.\nFilipova vlada uključuje ministre ekonomije i budžeta sa desnice, ekologa koji je inače poznato TV lice a sada je postao ministar ekologije i energetike, i veterana socijalista koji je u prethodnoj vladi bio ministar odbrane a sada je ministar za Evropu i spoljne poslove.\n"To što nam je politička pozadina različita, neće nas sprečiti da pametno radimo za Francusku, to je bila prva poruka koju je predsednik želeo da prenese", rekao je na konferenciji za štampu vladin portparol Kristof Kastane (Christophe Castaner).\nReforma tržišta rada je prioriotet\nKastane je rekao da reforma tržišta rada, što je veoma kontroverzno pitanje u Francuskoj, "mora da bude pokrenuta veoma brzo". Makronovi planovi, koje želi da sprovede preko uredbi, uključuju rešavanje problema nezaposlenosti od 9,6% olakšavanjem zapošljavanja i otpuštanja.\nFilip, kozervativac koji je de fakto isključen iz stranke Republikanci da bi se priključio vladi, rekao je za radio Frans Inter da će učestvovati u kampanji da pomogne da Republika u pokretu dobije većinu.\nLider kampanje Republikanaca Fransoa Baroan (François Baroin) izrazio je veliko nezadovoljstvo što su ih napustili Filip, ministar ekonomije i finansija Brino Le Mer (Bruno Le Maire) i ministar za budžet Žerar Darmane (Gerald Darmanin) rekavši: "To nije ratni plen, to je uzimanje talaca".\nFilip je rekao da je vlada, uprkos različitostima, napravljena da traje, što će, piše EurActiv.com, tek biti potvrđeno ili demantovano narednih nedelja i meseci. On je takođe potvrdio da će napustiti vladu ako na izborima izgube.\nPored toga, tu su i četiri ministra koji su zadržali pozicije od ranije i koji treba da nauče da blisko sarađuju sa kolegama koje dolaze iz civilnog društva.\nJedna od kontroverzi je i Nikola Ilo (Nicolas Hulot), dobro poznati ekolog koji nema politički "bekgraund" iako je bio savetnik više prethodnih vlada.\nNa vest o njegovom imenovanju akcije energetske kompanije EDF znatno su oslabile zbog bojazni da bi Ilo mogao da ubrza promene u francuskom energetskom miksu u kojem dominira nuklearna energija.\nMeđutim, Kastane i Ilo su odlučni da slede Makronov program i kažu da "ministar ne postavlja uslove predsedniku ili premijeru".\nEuropean Integration and Kosovo - Voter confusion\nCadez: Economic Cooperation Between Serbia and Kosovo on the Rise\nTusk optimista oko dijaloga Beograda i Prištine\nZa ulazak sa Balkana u Šengen prethodna dozvola i sedam evra takse\nEK pozvala na jaču saradnju zemalja EU protiv zaraznih bolesti\nNezavisnim medijima u Srbiji preti nestanak\nEvrointegracije i Kosovo - Zbrka u glavama birača


Ima li nade za reformu policije u BiH? | Politika | DW | 22.10.2006\nIma li nade za reformu policije u BiH?\nReforma policije ostaje ključni zahtjev Evropske unije Bosni i Hercegovini za nastavak pregovora o sporazumu o stabilizaciji i pridruživanju. To su u Sarajevu izbornim pobjednicima u BiH jasno saopštili visoki zvaničnici Vijeća za implementaciju mira. Medjutim, jasno je da razlike u pogledima na reformu policije ne postoje samo u toj zemlji, već i medju predstavnicima medjunarodne zajednice.\nZa nekoliko dana, reforma policije u BiH trebala bi ući u odlučujuću fazu. Na trodnevnom zasjedanju, direkcija za reformu policije trebala bi privesti kraju svoj rad. Kako je rekao general Vincenzo Coppola, zapovjednik policijske misije EU, direkcija mora definirati tehničke kriterije i načine na koje će biti formirana buduće policijske regije u BiH. Vijeće za implementaciju mira je zatražilo od predstavnika Republike Srpske da se ponovno aktivno uključe u rad direkcije. Za sada, nema odgovor na taj zahtjev. Medjutim, ono što je djelovalo iznenadjujuće, bile su ocjene visokog predstavnika medjunarodne zajednice Christiana Schwarz-Schillinga, izrečene nakon sastanka Vijeća za implementaciju mira u Sarajevu :\n„ Nikada nisam čuo za prijedloge da je jedan cilj prelazak medju-entitetske linije i da je drugi cilj da se ukinu ministarstva unutrašnjih poslova“, rekao je Schwarz-Schilling.\nVisoki predstavnik dodaje da će buduće policijske regije samo u jednom slučaju prelaziti medju-entitetsku liniju, i to u širem regionu Sarajevu. Te je izjave pozdravio Mladen Ivanić, ministar vanjskih poslova BiH i lider PDP-a.\n„Ako je u medjuvremenu medjunarodna zajednica ostala pri tome da Ministarstvo unutrašnjih poslova Republike Srpske ostaje da će se baviti policijom, onda sam zadovoljan“.\nMedjutim, general Coppola, koji sudjeluje u razgovorima o reformi policije, kaže da nije siguran da ministarstva unutrašnjih poslova mogu ostati u lancu komandovanja policijom.Jasno je,medjutim, da liderima Republike Srpske nije prihvatljivo rješenje po kojima bi uloga ministarstva unutrrašnjih poslova bila samo simbolična, bez stvarnih policijskih ovlaštenja. Coppola dodaje da je „cilj reforme policije da unutar BiH nema policijskih granica, te da svaki policajac bude slobodan da radi na teritoriji cijele zemlje“. To do sada nije bilo prihvatljivo za Republiku Srpsku. Već za nekoliko dana, biće vidljivo da li su lideri tog entiteta prihvatili jasan zahtjev medjunarodne zajednice da se uključe u reformu policije, na osnovu tri evropska principa. Bez toga, put BiH ka EU biće potpun zaustavljen.


Radovanović: Protiv sam toga da postoji jedan koji rešava sve probleme | N1 Srbija\nRadovanović: Protiv sam toga da postoji jedan koji rešava sve probleme\n03.04.2019. |09.17 |\nNovinar Rade Radovanović rekao je u Novom danu da je protiv toga da postoji jedan koji rešava sve probleme. "Treba da imamo državu vladavine prava, gde smo svi pred zakonima jednaki", kaže on.\nGovoreći o problemima ljudi zaduženih u švajcarskim francima, Radovanović kaže da nije stručnjak za monetarna i ekonomska pitanja.\n"Nekoliko godina postoji problem naših građana koji su uzimali kredite u CHF. Ja sam se raspitivao i pretpostavljam da se većina ljudi ili svi raspituju manje više koji su uslovi kamata, rokova..., pa tako i ovi naši sugrađani, ali da nisu obraćali pažnju na detalje. Ti krediti jesu bili daleko najpovoljniji, nije bilo ni približno toga. Tadašnji guverner Jelašić je rekao da ne predlaže da se uzimaju, jer imaju takvu podlogu da je njihov rast sasvim moguć, nisu morali svi ljudi da ga čuju, ali nije samo on, i drugi stručnjaci su ukazivali", kaže Radovanović.\nKako kaže, on je uvek za to da se čoveku pomogne, ali i od sebe i od svakog drugog očekuje da snosi minimum odgovornosti.\n"Protiv sam toga da postoji jedan koji rešava sve probleme. Treba da imamo državu vladavine prava, gde smo svi pred zakonima jednaki", kaže on.\nGovoreći o gostovanju glumice Mirjane Karanović na televiziji Pink, Radovanović kaže da misli da je svaka polemika više ili manje besmislena.\n"Svako ima pravo da se pojavljuje gde hoće, shodno svojim kriterijumima, željama i svojoj odluci. Nedopustivo je osuđivati, to je nečiji lični stav, koji je tako ostvaren. Nesporno je pravo da se ide na Pink ili Hepi, ja sam išao na Pink i govorio sam sve što sam želeo", kaže on.\nKako kaže, problem je u onima koji su podelili medije i onima koji te podele prihvataju.\nGovoreći o najavljenom protestu 13. aprila u Beogradu, Radovanović kaže da je veliko interesovanje ljudi.\n"Očekujem da zbog masovno izražene volje naroda Vučić podnese ostavku, a za njim i ostali. Svašta je moguće, ako ćete iskreno, ja naravno ne mislim da će se to desiti trinaestog, ali ne kažem da se neće desiti 14,15,16. Mnoge stvari su izgledale tako strašne u vreme Miloševića, a danas ga se više niko i ne seća", kaže on.\nKako kaže, moraju da se dese izbori, ali smatra da se volja građana iskazuje već duže od tri meseca na ulicama.\n"Situacija može da se promeni i bez dijaloga, ali onda se to stanje menja nasiljem, to se onda zove revolucija", kaže on.\nKaže da je u Kragujevcu predložio, podstaknut time što ljudi već tri meseca šetaju, da njihov kandidat bude akademik Dušan Teodorović.\n"Mi nemamo cilj, želju, da zamenimo Vučića, Srbija mora da pravi novi sistem, predlažem da naš kandidat bude akademik Dušan Teodorović. Mislim da bi bio fenomenalan uzor svakom čoveku i svakom detetu", kaže novinar Rade Radovanović.\nRade Radovanović Prelistavanje štampe Aleksandar Vučić protest Jedan od pet miliona švajcarski franak krediti\nIma jedan koji to resava ali nije ovaj😎\nMi imamo multipraktik\nBravo Rade !


Bitna neslaganja o budućnosti Evropske unije zakočila i proširivanje - Dijalog.net\nNaslovna Politika Evropska unija Bitna neslaganja o budućnosti Evropske unije zakočila i proširivanje\nBrisel, 21. oktobar 2019. – Bitna neslaganja oko budućnosti i jačanja Evropske unije, oličena u stavovima Francuske i još nekoliko članica EU, glavni su uzrok dramatičnog odlaganja odluke samita Unije o otpočinjanju pregovora o prijemu Severne Makedonije i Albanije u EU.\nTekst Dragana Blagojevića, dopisnik agencije Beta, objavljen je na portalu Euractiv.\nAnalitičari i komentatori medija u EU smatraju da je, imajući u vidu i izlazak Velike Britanije iz EU, reč poglavito o sukobu viđenja Francuske i Nemačke oko toga da li je najvažnije prevashodno preurediti i pospešiti samo funkcionisanje Unije, pa onda biti u stanju otvoriti se za nove članove evropskog kluba, ili nastaviti kako je sada, uz loše posledice i za EU i kandidate za članstvo.\nTo je “teološki pristup” i ne trpi “jeres” drugačije analize, “to se uvrežilo, a ne funkcionišemo sa 28, ni sa 27 članica i uopšte nisam ubeđen da će to bolje funkcionisati kad se još proširimo“, primetio je Makron.\n“Kažu“, objasnio je, “da samo treba početi i pregovori će trajati deset, petnaest godina, a ja kažem da to najpre uopšte nije dobar metod… i kad se još kaže ako sad ne počnu pregovori, oni koji ulažu napore biće razočarani“.\n“Mislite li vi da razočaranja neće biti i kroz pet godina?”, pitao je Makron.\nOn je rekao da se više ne mogu samo lepim željama i “političkim pokrićem” odobravati pregovori s kandidatima za članstvo.\nJer je to, ukazao je on, štetno i za EU i za kandidate i već je nemoguće nastaviti po sadašnjoj proceduri pominjući godinama dug, birokratski postupak pregovora – sa Srbijom i Crnom Gorom, od kojeg ljudi ne vide boljitak i masovno se iseljavaju.\nFrancuski predsednik je predočio da “sama priroda postupka proširivanja ne valja, jer je proces previše birokratski, više se ne obraća narodu“.\n“Pogledajte zemlje koje su počele pregovore, tu se nit brzo izgubila, a one koji kažu ako se brzo ne otvore pregovori, tu će doći do upliva Kine, Rusije, Turske, ja ih pozivam da odu u zemlje gde su pregovori pokrenuti“.\n“Velika zdanja tamo nisu izgradili francuski, nemački, italijanski investitori, taj uticaj je već tamo u regionu“, kazao je on o uticaju Kine, Rusije, Turske.\n“Ja mislim da, naprotiv, mi tamo ne ulažemo na usklađeniji način, a to znači opredeljenje da se ulaže u obrazovanje, ekonomiju, kulturu, učenje jezika u tim zemljama“, istakao je Makron.\n“Posebno taj program proširivanja nije dobro razlučen i podložan menjanju, nije dovoljno politički u datim trenucima procesa i jasno mora biti moguće da vratiti ga unazad, jer inače nije ubedljiv“, zaključio je francuski predsednik.\n“Zato tražim da se sprovede tako temeljita reforma pre no što otvorimo vrata novim članicama, a što godinama traži više članica EU“, zaključio je on.\n“Jer“, rekao je još, “ako s nekim počnemo pregovore uz sadašnju proceduru, reći će nam da nije pošteno da se pravila menjaju tokom igre“.\n“Ako istinski želimo da budemo sila i dosledni našim htenjima, moramo biti pošteni i prema onima koji žele da krenu ka nama, moramo preobraziti EU, proces proširivanja postaviti na drugačije temelje, istinsku verodostojnost i strategijsko viđenje šta smo mi i region“, poručio je Makron.\nOn je preneo da, recimo, Pariz mesecima nastoji da zajedno s Tiranom zaustavi priliv desetina hiljada azilanata iz Albanije koji po dolasku u Francusku mahom odlaze u “mreže” organizovanog kriminala.\nFrancuski predsednik je loš mehanizam i tok proširivanja neposredno povezao, uslovio s temeljnim preobražajem institucija i delom strategije Unije, zaključivši da će EU, ako se zatomi solidarnost bogatih i siromašnih članica, pretvoriti u “tržište sa slabom koordinacijom“.\nTako novinar francuskog lista “Liberasion” Žan Katrmer, “vunderkind” evropske medijske pozornice, za koga se ne može reći da je zagovornik politike predsednika Makrona, ocenjuje da to govori o krizi francusko-nemačke “pokretačke sile” EU.\nOn kaže da, “dok je Pariz od 2017. godine preuzeo tradicionalno mesto Nemačke, tražeći snažnije objedinjavanje EU, Berlin izgleda da želi da preuzme tu ulogu od Velike Britanije koje uskoro više neće biti u Uniji“.\nOznakeEmanuel MakronEvropska komisijaEvropski parlament\nPrethodno Ćosić: Priča o antisrpskim medijima je radikalska tradicija\nSledeće Vlada Švajcarske sa 260.000 evra podržava razvoj eUprave u 35 lokalnih samouprava u Srbiji\nTop Tags evropske integracije Srbija i Evropska unija ljudska prava Društvo vladavina prava Evropska komisija mladi Vlada Republike Srbije OCD istraživanje mediji Evropska unija Civilno društvo konkurs lokalna samouprava


Novi Tesla Tesla Model S Plaid buknuo sa vozačem zaključanim unutra - AutoExclusive - Auto vesti, Novi, Luksuzni, Polovni automobili...\nNovi Tesla Tesla Model S Plaid buknuo sa vozačem zaključanim unutra\nZvaničnici Montgomeri okruga u Pensilvaniji, izjavili su u pisanom izdanju da su vatrogasne službe krenule na ka mestu incidenta nakon što je dispičarima prijavljen požar u Haverfordu oko 20:55 časova po lokalnom vremenu. Zbog veličine požara i tipa vozila koje je uključeno, vatrogasna ekipa je primenila dodatne mere opreza.\n"Tesla je električno vozilo čiji je pod opremljen sa više od 7.000 baterija koje ga pokreću", izjavili su zvaničnici. "Stoga, naši vatrogasci su morali da preuzmu posebne mere kako bi ugasili vatru u ovim specifičnim uslovima." Dodatno, vlasti ovog okruga naglasile su da ni jedan vatrogasac nije povređen i da je uzrok požara još uvek nepoznat.\nVlasnik ovog vozila još uvek nije javno identifikovan, ali sudeći prema CNBC mreži, njega predstavlja Mark Geragos iz advokatske kompanije Geragos & Geragos u Los Anđelesu, kao i Džejson Setčen iz kancelarije Athlete Defender u Majamiju.\nKako su preneli lokalni mediji preko okeana, vozač je pokušao da otključa vrata u putničkoj kabini svog novog električnog modela, nakon čega je primetio dim koji se širio sa zadnje strane, ali je automobil ostao zaključan. On je bio u mogućnosti da pobegne iskoristivši nekoliko sigurnosnih sistema za otključavanje, pre nego što je njegov novi ljubimac počeo da nestaje u plamenu.\nJedan od advokata iz Geragos & Geragos firme postavio je tvit sa fotografijom automobila u plamenu, tvrdeći da se ovde radi o spontanom paljenju. "Naš klijent je bio zarobljen i jedva je izvukao živu glavu. Pokušali smo da stupimo u kontakt sa čelnicima kompanije Tesla i za sada smo naišli samo na ignorisanje. Ovo je model nakon bekstva našeg klijenta."


Mimaki na FESPI predstavlja nove mogućnosti TX300P-1800 MKII štampača • Print Magazin\nMimaki na FESPI predstavlja nove mogućnosti TX300P-1800 MKII štampača\nKompanija Mimaki Europe je najavila da će njihov potpuno novi hibridni digitalni tekstilni štampač Tx300P-1800 MkII, biti predstavljen na sajmu FESPA 2020 (Madrid, Španija, 24. i 27.3, na štandu 7-C20). Jedinstvenog dizajna sa svestranom prilagodljivošću, novi štampač omogućava direktnu štampu na tekstil kao i transfernu štampu. Mogućnost izmene radnih ploča i tri različite kombinacije boja, pružaju izuzetnu fleksibilnost i otvaraju nova vrata pružaocima usluga štampe.\n„Oduševljeni smo što ćemo ove godine na Fespi prestaviti štampač Tx300P-1800 MkII kako bismo kupcima pokazali u kojoj meri to može promeniti njihovo poslovanje“, komentariše Danna Drion, Senior Marketing Manager za Mimaki EMEA. „Uvođenjem ovog novog hibridnog štampača ne samo da pružamo pristupačno, pojednostavljeno jednosistemsko rešenje za štampu na papiru i tekstilu, već pružamo klijentima svestranost da nastave sa istraživanjem različitih medija i aplikacija proporcionalno njihovom rastu u budućnosti. Očekujemo vrlo svetlu budućnost digitalne štampe u tekstilnoj industriji i ne sumnjamo da će naš novi štampač, u tranziciji industrije digitalne štampe na tekstil imati važnu ulogu.“\nNovi hibridni digitalni tekstilni štampač biće deo impresivne izložbene linije Mimakija sa više od 15 proizvoda na Fespi i ove godine, uključujući potpuno novi SWJ-320EA štampač velikog formata, JFX200-2513 EX veliki flatbed UV ink jet štampač i dva modela nedavno predstavljene serije Plus samo u sektoru velikog formata. Posetioci takođe mogu istražiti Mimakijevu tehnologiju 3D štampe pomoću uzoraka u boji nastalih na 3D-štampaču, 3DUJ-553, koji može reprodukovati više od 10 miliona boja. Usredsređen na pružanje nadahnuća i podsticanje posetioca na „experience print”, Mimaki će takođe predstaviti primere iz stvarnog života svojih kupaca, partnera i saradnika, kao i priče o njihovom uspehu, uz mnoštvo kreativnih aplikacija za posetioce koji će zaviriti u štand.


Štednjom energije do boljeg standarda - juGmedia\nNIŠ – Gradska opština (GO) Palilula uspešno je okončala projekat “Razvoj i unapređenje konkurentnosti MSP na polju povećanja energetske efikasnosti u zgradarstvu“ koji je podržao LEDIB program.\nU Centru za preduzetništvo i projekte opštine 27.septembra održaće se seminar „Kako sagraditi energetski efikasan objekat?“.\nO značaju ovog projekta za opštinu Palilula na konferenciji za novinare u niškom Media centru govorili su Boban Džunić, predsednik Gradske opštine Palilula, Žarko Simović, koordinator LEDIB programa, Ljubiša Jakovljević, menadžer projekta i Dragan Vidojković, koordinator Medijske ekološke mreže EKOpolis.\nPo rečima predsednika opštine Palilula, građevinski sektor je jedan od najdinamičnijih u Nišu, posebno u toj opštini, koja zapošljava i najveći broj ljudi.\n“Statistika pokazuje da u Srbiji postoji oko tri miliona raznih objekata čija je prosečna potrošnja od 150 do 200 kilovatčasa po metru kvadratnom na godišnjem nivou, dok u Evropskoj uniji ta potrošnja iznosi između 50 i 70 kilovatsati. Zato je od izuzetnog značaja“, rekao je Boban Džunić\nU Srbiji će na osnovu Zakon o planiranju i izgradnji od 30.septembra početi sa primenom energetskog pasoša.\nPROGRES pomaže obnovu biblioteke\nPIROT - Do sada se na konkurs za dodelu besplatnih steonih junica prijavilo blizu 90 poljoprivrednih proizvodjača iz pirotske opštine. Pomoćnik predsednika…


Nezadovoljni radnici Namenske proizvodnje valjevskog Krušika u ponedeljak su po treći put organizovali proteste ispred glavne upravne zgrade kompanije tražeći ostavku generalnog direktora Radivoja Milutinovića. Radnici traže i isplatu zaostale tri i po mesečne plate i da UO donese odluku kojom bi obavezao generalnog direktora da plati sudske troškove izgubljenih sporova s pojedinim radnicima. Oko 150 radnika Poljoprivrednog kombinata Godomin blokiralo je u ponedeljak oko 10:00 regionalni put Smederevo–Požarevac. Radnici Godomina, koji štrajkuju 37 dana, traže isplatu plata za proteklu godinu, povezivanje radnog staža i konsolidaciju i privatizaciju kombinata. Radnici čačanskog Tehnosa, koji četiri godine nisu primili platu, i u ponedeljak su, po peti put, blokirali put Čačak–Užice. Radnici te firme četiri godine nisu primili plate. Prosečna isplaćena neto zarada u Srbiji u januaru je iznosila 12.078 dinara, što je nominalno i realno manje za oko 17 odsto nego u decembru, saopštio je Republički zavod za statistiku. U privredi je u januaru prosečna zarada bez poreza i doprinosa iznosila 11.680, a u vanprivredi 13.069 dinara. Plata u privredi je bila realno manja za 10,85, a u vanprivredi za 29,03 odsto.\nSveti sinod kanonski nepriznate Makedonske pravoslavne crkve poručio je monasima koji su pristupili Ohridskoj arhiepiskopiji Srpske pravoslavne da će im ostaviti rok za pokajanje, koji će naknadno biti određen na sledećoj sednici Sinoda. Po isteku roka predaće ih crkvenom sudu, a ukoliko se pokaju, u manastire se mogu vratiti, ali s njima neće biti razgovarano na osnovu "nekakve platforme autonomne Ohridske arhiepiskopije koja za Makedonsku crkvu ne postoji".\nPo izveštaju makedonske policije, nepoznate osobe spalile su roditeljsku kuću mitropolita Jovana kod Bitolja, koju je on proglasio manastirom: napadači su došli maskirani i naoružani automatima, isterali monahinje iz kuće koju su potom zapalili a njih ošišali.\nKrivično veće Opštinskog suda u Bitolju odbacilo je žalbu egzarha Ohridske arhiepiskopije Srpske pravoslavne crkve, vladike Jovana, na postupak koji je protiv njega pokrenuo osnovni javni tužilac zbog "podsticanja nacionalne, rasne i verske mržnje, razdora i netrpeljivosti".\nGrčka pravoslavna crkva protestovala je zbog zabrane njenim sveštenim licima da uđu na teritoriju Makedonije. Za Sinod Grčke pravoslavne crkve zabrana ulaska sveštenim licima u Makedoniju predstavlja kršenje ljudskih prava i prava na slobodu kretanja. Makedonska Komisija za odnose s verskim zajednicama objašnjava da svešteno lice koje želi da obavlja bogosluženje u Makedoniji mora da ima pozivnicu od registrovane verske zajednice. Grčka pravoslavna crkva ne priznaje Makedonsku pravoslavnu crkvu..\nGrupa građana iz Jagodine formirala je udruženje "Za bogatu Jagodinu – bogatije selo". Osnovni cilj organizacije je unapređenje života građana koji žive i rade u Jagodini i u okolna 52 sela. Osnivači su objasnili da će članovi raditi profesionalno i u korist naroda: "Da jedni drugima pomognemo da svako radi svoj posao, a radeći tako stvorićemo uslove za bolji život i sebi i svim građanima Jagodine." Članovi društva su politički neangažovani građani svih profesija i starosnih doba. Ipak, iako će ovi Jagodinci raditi na poboljšanju svih sfera života, oni ne žele da od stranaka otimaju vlast: "Dosta nam je stranačkih i političkih igara, jer Jagodina propada zbog njihovih gluposti", rekao je Sretko Divlja, dekan Učiteljskog fakulteta i jedan od inicijatora. Slobodan Žikić, novinar, književnik i predsednik osnivačke skupštine rekao je da u Jagodini ima više od 11.000 nezaposlenih osoba, a da se širi i razvija samo Gerontološki centar.\nAsocijacija potrošača Srbije je povodom reklama za fiskalne kase koje se već danima emituju na velikom broju televizija, uputilo apel Ministarstvu trgovine, turizma i ugostiteljstva. Predsednica Upravnog odbora Asocijacije, Edina Popov, u pismu upućenom Ministarstvu objasnila je razlog negodovanja: "Ako se pretpostavi da Ministarstvo plaća ono što se emituje po njegovoj narudžbini, jedini logičan zaključak jeste da je novac poreskih obveznika potrošen uludo. Prilog o kom je reč postigao bi najveći efekat kad bi bio prikazivan kao primer besmislene kampanje. Teško je reći da li je u njemu glupljim predstavljen prodavac ili potrošač." Pored ove, upućena je i kritika zbog stvaranja negativne slike o kupcima: "Pošto je primoralo privatnike da kupuju fiskalne kase od povlašćenih proizvođača, Ministarstvo je odlučilo da kazni potrošače. Kako trošenjem njihovog novca na gluposti tako i porukom da su potrošači samostalna zakerala."\nSajam mode u Beogradu, održan od 18. do 21. februara, ovoga puta bio je smešten u samo dve hale. Društvene firme nisu imale mnogo toga da ponude, pa su se neki od zaposlenih zadovoljili podsećanjem na sve one Zlatne košute koje su godinama osvajali Kluz, Obuća i Dalija. Sa druge strane, Novopazarci su uspeli da uz pomoć Skupštine grada organizuju Prvi međunarodni sajam tekstila, kože i obuće, upravo u Novom Pazaru, koji će biti održan krajem marta. Goran Šarenac, nekada zaposlen u Kluzu, a danas komercijalni direktor BN Bosa, o prednostima tih proizvođača kaže: "Sa jedne strane, mislim da još rade u skromnim uslovima, imaju niske fiksne troškove i poput mnogih ne prijavljuju poreze. Sa druge strane imaju pravovremene informacije šta će se nositi naredne sezone i blagovremeno reaguju. Mogu vam reći da privatnici već sada znaju šta će se nositi naredne zime!" Prema njegovim rečima, mnogi kupuju cipele na kojima piše "made in Italy" ne znajući da su kupili novopazarsku robu. Međutim, čak i to nije toliko loše, s obzirom na to da je, kako kaže, i to dobar i moderan đon.\nMeđu retkim društvenim firmama koje su učestvovale na Sajmu obuće bio je Boreli iz Sombora. Borislav Avramović, direktor maloprodaje, kaže da su najveći problemi nestimulacija izvoza od strane države i visoki porezi, što ostavlja prostor za privatne radnje i rad na crno. Većina zaposlenih u društvenim preduzećima smatra da je privatizacija neminovna.\nNovosadska televizija "Jesenjin" prva je u Srbiji i Crnoj Gori počela sa emitovanjem "golih vesti" u kojima voditeljka, po uzoru na neke inostrane televizije, istovremeno čita vesti i skida odeću sa sebe. Premijerno prikazivanje ovakvih vesti gledaoci TV "Jesenjina" mogli su da prate u subotu 21. februara uveče, a potom su, ko je to želeo i bio spreman da plati korišćenje mreže 041, mogli i da razgovaraju sa voditeljkom Kristinom. Ova dvadesetčetvogodišnja Novosađanka studentkinja je Više poslovne škole, prvakinja Vojvodine u šahu i igračica, a striptizom se bavi četiri godine. Obaveštavajući gledaoce o aktuelnim dnevno-političkim i socijalnim temama, Kristina je skidala deo po deo odeće, a kada su na red došle i gaćice, "nestala" je iz kadra.\nBife Medija centra bio je u nedelju 22. februara mesto neplaniranog susreta učesnika kursa "Obuka sudskih izveštača" i gostiju Stranke srpskog jedinstva. Kako "Vreme" saznaje, uzrok ovog nepredviđenog "spoja" bila je zakuska koju je Medija centar priredio povodom završetka kursa namenjenog novinarima štampanih medija i novinskih agencija. Pauza novinarske radionice, predviđena za "meze" poklopila se, međutim, sa završetkom sesije Stranke srpskog jedinstva, takođe održane u prostorijama Medija centra. Zaključivši skup, čelnik SSJ-a Dragan Marković Palma je ističući kako je "ovo jedna domaćinska stranka", galantno pozvao svoje goste na "posluženje". Da li se Marković zbunio, ili je na posluženju insistirao po svojoj "domaćinskoj navici", nije poznato, tek SSJ je zdušno pomogla novinarima da izađu na kraj sa mezetlukom.\nPosle "prozivke" crkvenih vlasti i zamerke bankara što im se oduzima pravo korišćenja holograma sa likom Belog anđela, usledio je apel manastira Mileševa za postizanje dogovora o upotrebi ovog hologramskog prikaza. Vladika mileševski Filaret istakao je da u slučaju holograma Srpska pravoslavna crkva bankarima "ništa ne spori". Upotreba holograma, naime, nije zabranjena, već iz manastira Mileševa samo traže da se poštuje zakon i da se potpiše ugovor. To bi praktično trebalo da znači da će bankari i ubuduće moći da se koriste hologramom Belog anđela, ukoliko velikodušno participiraju u obnovi manastira Mileševa. U suprotnom, vladika mileševski Filaret najavio je da nema drugog rešenja do da se ovim slučajem pozabave sudski organi. Zamoljen da za "Večernje novosti" prokomentariše to što su bankari nedavno postavili pitanje "koliko je potez crkve opravdan sa moralne strane" i naveli da "crkva sada traži pare, a da to do sada nije činila", vladika Filaret je pravdoljubivo zaključio: "Ako banke mogu za svaku karticu od građana da naplate evro i nešto, zašto ne bi jednu sumu izdvojile i za manastir, jer koriste njegov najlepši lik i fresku."


Novi Pazar: Izrada projekata za naselje Erozija\nNaslovnica Sjeverni Sandžak Novi Pazar Novi Pazar: Izrada projekata za naselje Erozija\nNovi Pazar – Gradsko vijeće Novog Pazara, na današnjoj sjednici, donijelo je odluku o dodjeli poslova na izradi projektne dokumentacije novopazarskom Zavodu za urbanizam.\nOvo gradsko Javno preduzeće treba da uradi projekat za izgradnju zgrade socijalnog stanovanja u naselju Erozija, projekat tehničke dokumentacije komunalne infrastrukture ,kao i izradu projekata za izgradnju škole i obdaništa u ovom naselju.Takođe je odlučeno da se dodijeli posao izrade tehničke dokumentacije dijagnostičkog centra u krugu bolnice.\nČlan Gradskog vijeća Novog Pazara Tarik Imamović kazao je da je na današnjoj sjednici donijeto niz značajnih odluka od kojih je izdvojio dodjeljivanje poslova na izradi projektne dokumentacije za izgradnju objekata i komunalne infrastructure u novopazarskom naselju Erozija.\n,,Pojedinačno, to je izrada projekta za izgradnju zgrade socijalnog stanovanja, zatim projekat tehničke dokumentacije komunalne infrastructure, kao i izrada projekata za izgradnju škole I obdaništa u ovom naselju”, kazao je Imamović.\nOn je naglasio da je donijeta odluka, kao je rekao, o dodjeli posla za izradu tehničke dokumentacije za izgradnju dijagnostičkog centra u grugu bolnice u Novom Pazaru.\nPo riječima Imamovića na dnevnom redu današnjeg zasjedanja Gradskog vijeća bile su tačke koje su se odnosile na imenovanje I razrešenje nekih članova upravnih odbora škola I obdaništa.


Zašto Aerodrom želi da kupi Sava Centar? | Gde Investirati\nPreseljenje menadžmenta i administracije Aerodroma u Sava centar smanjilo bi troškove ali i povećalo prihode na osnovu širenja komercijalnih sadržaja, najavio je pre nekoliko dana v.d. direktora Aerodroma Saša Vlaisavljević.\nPredloženi plan Aerodroma predviđa “bolje upravljanje, maksimalnu iskorišćenost postojećih kapaciteta i vraćanje regionalnog značaja Sava Centru, kao simbola kongresnog turizma u jugoistočnoj Evropi”, navodi se u odgovoru listu Politika.\nIz finansijskog izveštaja na APR-u iz 2014. godine, Sava Centar završio je godinu u minusu od 263 miliona dinara ali kod banaka nije bio prezadužen. Sava Centar nema dugoročne kredite, a pozajmice na kratak rok iznosile su svega 944.000 dinara, što je zanemarljivo. Ipak kratkoročne finansijske obaveze preduzeća iznosile su 579 miliona dinara, dug prema dobavljačima 225 miliona, dok je kompanija državi ostala dužna 114 miliona dinara za poreze i doprinose. Pozitivno je što je Sava Centar na računu imao 59 miliona dinara gotovine.\nI sam Vlaisavljević, govoreći o budućim namerama, istakao je da su mesečni gubici Sava Centra oko 100.000 evra zbog čega bi Gradu velikodušno ponudili i svoj menadžment kako bi osigurali isplativost investicije.\nKovačević: Ne vidim ekonomsku logiku\nNije jasno zašto se Aerodrom odlučio na ovakav potez pred sopstvenu privatizaciju. Još nije poznato da li će država odlučiti da Aerodrom proda kroz privatizaciju ili nađe investitora za koncesiju.\nStiče se utisak da ne postoji interes da se očuva vrednost već da možda postoji cilj obaranja vrednosti te kompanije.\nFoto: Milan Kovačević, politickiforum.org\nAnalitičar Milan Kovačević ne vidi ekonomsku logiku u ovakvom postupku. Niti šta Aerodrom želi da postigne ulazeći u drugu vrstu poslovanja umesto da unapređuje svoje primarne poslove i tako poveća vrednost svoje kompanije.\n“Oni već jesu delimično privatizovani jer četiri miliona ljudi ima akcije tog preduzeća, ali praktično njime upravljaju oni koje je delegirala izvršna vlast. Iz ovoga što se sada najavljuje stiče se utisak da ne postoji interes da se očuva vrednost već da možda postoji cilj obaranja vrednosti te kompanije”, kaže Kovačević.\nVećinski vlasnik Aerodroma je država s udelom od 83,15 odsto dok ostatak drže mali akcionari, među kojima su i građani i zaposleni.\nU nadležnom Ministarstvu građevinarstva, saobraćaja i infrastrukture podržavaju planove menadžmenta beogradskog Aerodroma “Nikola Tesla”, piše Politika.\nPrevious Oživljavanje projekta izgradnje Turskog toka izaziva strah u EU\nNext Evropske berze pale na najniži nivo u poslednje dve nedelje\nTags Aerodrom Nikola TeslaSava Centar\nCategory Komercijalne nekretnineMaloprodajni objektiNajvažnije vestiNekretninePoslovni prostor\nPočinje Svetski ekonomski forum u švajcarskom Davosu , koji će okupiti i ove godine svetske lidere političke i ekonomske elite, u uslovima geostrateških podela na više frontova, koje imaju dalekosežne


Atina, 2.juli 1995. - KOS magazin\nBilo je u istoriji jugoslovenske košarke mnogo „zlatnih“ datuma. Biće ih -siguran sam – još, ali taj 2.juli 1995.imaće uvek posebno mesto. Zbog količine emocija, zbog izliva opštenarodne radosti, zbog inauguracije „balkona lepše Srbije“ na zgradi Skupštine grada. Doček naših junaka sa Evropskog prvenstva u Atini 1995. bio je početak tradicije kojom se ponosimo, koja traje i koja -.zahvaljujući sjajnim sportistima koje imamo – sve češće lepim povodima dovodi pod čuveni balkon desetine hiljada ljudi, uglavnom mladih među kojima su i oni koji će se i sami, za koju godinu popeti na terasu našeg ponosa.\nBeograđani, ko može neka dođe večeras pred Skupštinu grada da pozdravi naše junake iz Atine 1995. Zaslužili su.


VULIN : „Kada se spoje alkohol i kukavičluk dobijete napad na Srbe i laži o genocidu u Srebrenici“ – Haber.ba\nVULIN : „Kada se spoje alkohol i kukavičluk dobijete napad na Srbe i laži o genocidu u Srebrenici“\nNe stišavaju se reakcije na usvajanje Rezolucije o genocidu u Srebrenici u Skupštini Crne Gore.\nAleksandar Vulin - YouTube/RTRS.tv\nMinistar policije i lider Pokreta socijalista Srbije Aleksandar Vulin komentirao je sinoć za „Informer“, tabloid pod kontrolom Aleksandra Vučića, odluku poslanika crnogorskog parlamenta o izglasavanju Rezolucije o genocidu u Srebrenici.\n– Kada je u Crnoj Gori promenjena vlast voljom Srba i građana Crne Gore sve je bilo u redu. A sada ovom odlukom Crna Gora je prodala dušu kao i mandatar Zdravko Krivokapić. Kada se spoje alkohol i kukavičluk dobijete napad na Srbe i laži o genocidu u Srebrenici. Krivokapić i svi koji su glasali večeras treba da odu pod Ostrog i na grob Amfilohija i da traže oproštaj ako oproštaja ima. Oni su se večeras ispisali iz Srba i da im više imena ne pominjemo – rekao je Vulin,piše Slobodnabosna\nTeme:Crna Gora, oSrebrenici, rezolucija, Vulin


Faruk Ihtijarević: Privilegija i čast je biti dio FK Sarajevo | Visokoin.com\nFaruk Ihtijarević: Privilegija i čast je biti dio FK Sarajevo\nBivši igrač i kapiten Fudbalskog kluba Sarajevo, Faruk Ihtijarević, imenovan je od strane Upravnog odbora Fudbalskog kluba Sarajevo na funkciju Šefa skauting službe kluba.\nIhtijarević, koji je bordo dres oblačio na 314 zvaničnih utakmica, preuzeti će rukovodođenje tijelom, koje će u saradnji sa Šefom stručnog štaba i Šefom Akademije Bordo kluba, voditi aktivnosti vezane za dovođenje igrača u prvi tim i Akademiju FK Sarajevo.\n“Kao igraču bila mi je privilegija i čast biti dio Fudbalskog kluba Sarajevo i sada, na drugoj funckiji sa puno žara i elana pokušati ću odgovoriti zadacima i opravdatiti povjerenje rukovodstva kluba, kojem se zahvaljujem na ukazanoj prilici. Tim ljudi u skauting odjelu nastojati će u narednom periodu izvršiti kvalitetan skauting na čitavoj teritoriji Bosne i Hercegovine. Želimo upoznati što je više moguće mlađih selekcija i pokušiti pridobiti kvalitetne, mlade igrače, koje ćemo priključiti u Akademiji i naučiti vrijednostima koje zastupa Fudbalski klub Sarajevo, kako bi u dogledno vrijeme, u skladu sa svojim razvojem postali igrači za naš prvi tim. Također, u kordinaciji i konsultaciji sa Šefom stručnog štaba i Šefom Akademije, nastojati ćemo pronaći odgovarajuće igrače za prvi tim, a sigurno je da ćemo imati jako dobre konekcije sa prijateljskim klubovima. Moramo uspostaviti kvalitetnu mrežu, a uz odgovarajuće upute iz Cardiff City-a, te KV Kortrijk vjerujem da možemo uspostaviti jedan kvalitetan sistem uz jasno definisane principe rada. Za uspjeh našeg kluba, potrebni su nam igrači, koji mogu odgovoriti zahtjevima prvog tima i Akademije, a na nama je da iste tražimo, ganjamo i da se borimo za njih kako bi obukli dres našeg voljenog kluba.”, kazao je Ihtijarević, koji je u svojoj igračkoj karijeri nastupao za NK Bosna Visoko, FK Željezničar, Maribor, Zadar i PAS Hamedan, a za “A” reprezentaciju Bosne i Hercegovine odigrao je 11 utakmica.\nSkauting odjel Fudbalskog kluba Sarajevo čine Faruk Ihtijarević, Semjon Milošević, Nebojša Đokanović, Zlatko Tipura, Irfan Isović, a posebnu ulogu u sportskim analizama i ocjenama imati će proslavljeni fudbaler Sarajeva Predrag Pašić, koji je već godinu dana angažovan u okviru sportskog odjela Fudbalskog kluba Sarajevo.\nPrijedlozi nove organizacione strukture i hijerahije odlučivanja sa posebnim akcentom na poboljšanju sportskog odjela kluba, bit će razmatrane na predstojećoj sjednici Skupštine kluba, 10. juna tekuće godine.


RCC: Strategija zadržava fokus na regionalnoj saradnji - European Western Balkans\nSARAJEVO – U novoobjavljenoj strategiji Evropske unije za Zapadni Balkan regionalna saradnja i dobrosusedski odnosi su još jednom navedeni kao glavni elementi napretka ekonomija Zapadnog Balkana na njihovom evropskom putu, pri čemu je Veće za regionalnu saradnju (RCC) navedeno među onima koji su dali novi podstrek međusobnom dijalogu.\nGeneralni sekretar RCC Goran Svilanović ističe da je veoma zadovoljan, jer ohrabruje da su napori koje predvodi Veće uz visok nivo posvećenosti regionalnih partnera, kao što je strategija rasta Veća ”Jugoistočna Evropa 2020” i Višegodišnji akcioni plan za regionalni ekonomski prostor na Zapadnom Balkanu, prepoznati kao pokretačka snaga prosperiteta regiona.\n“Moramo nastaviti tim putem s novom energijom i usmereni na postignuća zajedničke, jače saradnje, započeti sa opsežnim reformama koje su pred nama”, rekao je Svilanović u saopštenju.\n“Ključne promene moraju doći od nas samih, regiona, jer smo mi tvorci naše sopstvene budućnosti. Naš zadatak je da odmah iskoristimo ovaj pozitivni podstrek nastojeći da rešimo bilateralne i multilateralne sporove, još predanije radeći na razvoju našeg regiona”, naveo je Svilanović.\nOn je čestitao Srbiji i Crnoj Gori na konkretnom vremenskom okviru koji je naznačen u strategiji, što je rezultat napornog rada i napora uloženih u reformske procese i pregovore o pristupanju Evropskoj uniji.\nStrategijom se predviđa i da postojeći sporazumi i obaveze ekonomija Zapadnog Balkana postanu operativni, poput primene Višegodišnjeg akcionog plana za razvoj regionalnog ekonomskog prostora koji je pripremilo RCC, a u julu 2017. usaglasili lideri sa Zapadnog Balkana, jer će “njegovo sprovođenje dodatno ojačati trgovinu, investicije i mobilnost unutar regiona kao i između regiona i Evropske unije”, kaže se u saopštenju.\nPrimena ovog plana će pomoći da se tržišta integriraju u evropske i svjetske lance vrijednosti i da se promovira digitalizacija ekonomija iz regiona. Takođe će pomoći da se ubrza razvoj preduzeća i vještina, istraživanja i inovacija kao i ”pametni rast”, navodi RCC.\nVeće saopštava da će nastaviti da podržava ekonomije Zapadnog Balkana u njihovim nastojanjima da se približe pristupanju u EU i pomagati im da ubrzaju napredak u ispunjavanju utvrđenih kriterija.\nAktivnosti koje je Veće pokrenulo zajedno sa vladama iz regiona, a koje namjeravamo provoditi, predstavlja ozbiljne napore u tom smislu, zaključuje se i saopštenju.


RTCG - Radio Televizija Crne Gore - Nacionalni javni servis :: Društvo :: Promocija na Institutu omogućila stipendiranja\nSARADNJA UCG I KINEZA 06. 12. 2017. 21:40 >> 21:22 0\nSARADNJA UCG I KINEZA\nPromocija na Institutu omogućila stipendiranja\nPromocija kineskog jezika u okviru Instituta Konfucije na Univerzitetu Crne Gore (UCG) omogućila je da 29 studenata, uz adekvatno znanje jezika i dobijene HSK diplome, dobije stipendije za Kinu za osnovne, master i doktorske studije.\nKako je saopšteno iz Komunikacijskog i PR centra UCG, rektor crnogorskog Univerziteta Danilo Nikolić razgovarao je danas sa delegacijom Čangša Univerziteta nauke i tehnologije, koju su predvodili generalni sekretar Fu Hongyuan i direktor za međunarodne odnose Wu Dilong.\nSastanku su prisustvovale i direktorice Instituta Konfucije, Milena Đukanović i Luo Chun Xia.\nNa sastanku je, kako se navodi u saopštenju, razgovarano o dosadašnjem radu Instituta Konfucije, uspjesima koji su postignuti, kao i mogućnostima za naučnu saradnju dva univerziteta, posebno u oblastima turizma, ekonomije i građevinarstva.\nNajavljeno je i obnavljanje bilateralnog sporazuma koji bi taj vid saradnje konkretizovao.\nInstitut Konfucije na UCG-u otvoren je u februaru 2015. godine, kroz partnerstvo sa Čangša Univerzitetom nauke i tehnologije, a cilj mu je promocija kineskog jezika i kulture, kao i razvoj prijateljskih odnosa između Crne Gore i Kine.\nKako je saopšteno, od otvaranja Instituta organizovani su kursevi kineskog jezika u vrtićima, osnovnim i srednjim školama, kao i za studente UCG-a.\nOsim Podgorice, Institut je, dodaje se, proširio djelovanja i na Nikšić, Cetinje, Bar, Kotor i Herceg Novi, a broj polaznika kursa kineskog jezika na godišnjem nivou je više od 500.\n„U prethodne dvije godine 60 polaznika dobilo je stipendiju da posjeti Kinu u okviru dvonedjeljnog Ljetnjeg kampa koji se tradicionalno održava u Pekingu i Čangši, u kome se nalazi i sjedište Čangša Univerziteta nauke i tehnologije“, kaže se u saopštenju.\nKako se navodi, deset studenata je dobilo jednosemestralne i dvosemestralne stipendije za usavršavanje kineskog jezika na Čangša Univerziteta nauke i tehnologije.\nDodaje se da je šest studenata crnogorskog Univerziteta, kao i šest učenika crnogorskih srednjih škola u proteklom periodu predstavljalo Crnu Goru na najpoznatijem kineskom takmičenju „Chinese bridge“ u znanju kineskog jezika, a ovogodišnji takmičar je ušao u finale i osvojio nagradu.\nUniverzitet Crne Gore Institut Konfučije


Er Katar će uvesti najduži let na svetu - KoZnaZna - Vizni režim, putovanja\n„Er Katar“ planira da uvede novu najdužu direktnu avio-liniju na relaciji od Dohe do Oklanda (SAD) – koja će neprekidno trajati duže od 18 časova\nDOHA – Katarska avio-kompanija „Er Katar“ planira da se upiše u istoriju avijacije uvođenjem nove najduže direktne avio-linije na relaciji od Dohe do Oklanda (SAD) – koje neprekidno traje duže od 18 časova, prenosi britanski Gardijan.\nRuta od jednog do drugog kraja sveta, koja će biti dugačka više od 18.000 kilometara nalazi se u najnovijem razvojnom planu katarske kompanije.\nPlanirani let „Er Katara“ nadmašiće trenutno najdužu avio-liniju na svetu australijske avio-kompanije „Kvantas“ za dva časa.\n„Kvantas“ drži rekord po dužini direktnog leta na relaciji od Sidneja do Dalasa, za koji je potrebno više od 15 časova letenja.\nBiznis klasa u Boingu 777-200 LR\nEkonomska klasa u Boingu 777-200 LR\nProstor za noge u Boingu 777-200 LR\nPutnici koji lete ovom rutom uživaju u trenutno najvećem avionu na svetu A380, koji „Kvantas“ šalje na direktna putovanja šest puta nedeljno.\nZa let od Dohe do Oklanda katarska avio-kompanija koristiće letelice tipa Boing 777-200LR, koji ima 217 putničkih mesta u ekonomskoj i 42 mesta u biznis klasi.\nBoing 777, Doha, Er Katar, najduži let, Okland


SIJARTO: U NAREDNIM MESECIMA MOŽEMO OČEKIVATI “STOTINE HILJADA” MIGRANATA\nMinistar spoljnih poslova Mađarske Peter Sijarto izjavio je 2. marta u Beogradu da je Srbija spremna da otvori pet pregovaračkih poglavlja i ocenio da evropska integracija Srbije ima ključni značaj za jačanje Evropske unije. Povodom moguće nove migrantske krize, Sijarto je rekao da će Mađarska svim sredstvima braniti svoje granice.\n“Upućujemo poziv Hrvatskoj da tokom predsedavanja Evropskoj uniji otvori ta poglavlja za koje je Srbija spremna”, rekao je Sijarto posle razgovora s ministarkom Srbije za evropske integracije Jadrankom Joksimović.\n“Mađarska je maksimalno privržena evropskim integracijama Srbije. U smislu stabilnosti na Zapadnom Balkanu, gledamo na Srbiju kao ključni faktor”, rekao je Sijarto.\nMinistarka Srbije je izrazila zahvalnost Mađarskoj i Sijartu što uvek “na jasan i glasan način” govore o evropskoj budućnosti Srbije.\n“Hvala što svaki put na iskren i, nekad bih rekla, hrabar način braniš politiku proširenja i put Srbije u EU”, rekla je Joksimović mađarskom kolegi.\n“Velika količina gasa će 2021. početi da prolazi kroz Srbiju do Mađarske”, rekao je šef mađarske diplomatije.\n“Nijednog ilegalnog migranta nećemo pustiti da prođe u našu zemju” rekao je Sijarto i dodao da se u narednim sedmicama i mesecima može očekivati “stotine hiljada” migranata.


Radnici u američkoj filmskoj industriji najavili štrajk - Svet - Dnevni list Danas\nPočetna » Svet » Radnici u američkoj filmskoj industriji najavili štrajk\nRadnici u američkoj filmskoj industriji najavili štrajk\nD. J.14.10.2021. 14:37\nSindikat koji predstavlja zaposlene u filmskoj i televizijskoj industriji u Sjedinjenim Državama saopštio je da će oko 60.000 njegovih članova širom zemlje u ponedeljak stupiti u štrajk ako ne bude postignut dogovor kojim će biti ispunjeni njihovi zahtevi da im budu obezbeđeni pravedni i bezbedni uslovi rada.\nŠtrajk bi izazvao zastoj u snimanju u velikom delu filmskih i televizijskih produkcija i ne bi zahvatio samo Holivud već bi uticao i na produkcije u Džordžiji, Nju Meksiku i drugim severnoameričkim zemljama.\nKako prenosi Gardijan, predsednik Međunarodne alijanse pozorišnih scenskih radnika (IATSE) Metju Loeb najavio je da će štrajk početi u ponedeljak ukoliko ne bude postignut dogovor o platama za najmanje plaćene radnike i o pauzama za odmor i obroke za zaposlene.\nOn je istakao da je određivanje konkretnog datuma štrajka bilo neophodno kako bi se ubrzao proces pregovora.\n“Bez konkretnog datuma, mogli bismo zauvek da nastavimo sa pregovorima. Naši članovi zaslužuju da problemi povezani sa njihovim osnovnim potrebama budu rešeni što pre”, rekao je Loeb.\nŠtrajk bi predstavljao ozbiljan udarac za industriju koja je tek nedavno počela sa radom nakon dugotrajnih zatvaranja zbog pandemije virusa korona i još uvek se oporavlja od posledica.\n“Preostalo je još nekoliko dana da se postigne sporazum. Studiji će nastaviti sa pregovorima u pokušaju da se dođe do novog ugovora koji će pomoći da industrija nastavi sa radom”, kaže Harid Gonsales, predstavnik grupe koja zastupa zaposlene u filmskim studijima.\nKao i u drugim industrijama, zaposleni osećaju posledice pandemije, a sada dok se produkcija ponovo povećava, sindikalni lideri kažu da su pokušaji da se “stvari nadoknade” doveli do pogoršanja uslova rada.\nČlanovi sindikata kažu da su primorani da rade prekovremeno i da im nije omogućen dovoljan odmor, pauze za obroke i dovoljne pauze između smena, dok najslabije plaćeni zaposleni dobijaju plate od kojih ne mogu da prežive.\nUkoliko do njega dođe, to bi bio prvi štrajk IATSE na nacionalnom nivou, a pridružili bi mu se kinematografi, kamermani, dizajneri, frizeri, šminkeri, animatori i mnogi drugi zaposleni.\nfilmska industrijaHolivudŠtrajkLos Anđeles


Subotica, 20. Decembar 2012. PR Objave: Najava -\nKompanija MaxBet najavljuje svečano otvaranje nove sportske kladionice i slot kluba u Subotici, u ulici Arsenija Čarnojevića 42 i 44. Svečano otvaranje zakazano je za 19 sati, a pozvani su svi Subotičani koji žele da se bliže upoznaju sa MaksBet sportskom atmosferom.\nSvečano otvaranje MaxBet kladionice podrazumeva mnoga iznenađenja za igrače, posebno za one koji do sada nisu bili na MaxBet događajima. U skladu sa dosadašnjom praksom, pripremljeni su i pokloni za sve goste, a sve u cilju pravog sportskog provoda. Iz kompanije MaxBet pozivaju sve ljubitelje sporta, sportskog klađenja i igara na sreću da se pridruže zabavi i doprinesu atmosferi u novoj kladionici.\nNov lokal u Subotici samo je jedan u nizu novih MaxBet poslovnica. Najavljeno je otvaranje još nekoliko kladionica i slot klubova, a nedavno je počela sa radom i kladionica u Požarevcu. MaksBet tim planira nove projekte koji će igračima omogućiti sve uslove za uživanje u sportu, jer kao što je nebrojeno puta dokazano, MaxBet lokali kreirani su po meri igrača!


Tražićemo smenu Maje Gojković - NOVA stranka\nTražićemo smenu Maje Gojković\n11.04.2017 Press služba 0\n- Tražićemo smenu predsednice Narodne skupštine Maje Gojković jer je svojom kriminalnom odlukom o suspendovanju rada parlamenta pokazala da je najveća sramota za ovu instituciju u Srbiji – rekao je narodni poslanik i predsednik Nove stranke Zoran Živković.\nOn je na današnjoj konferenciji za novinare saopštio da zakazivanje nastavka sednice za narednu sredu, „sednice koja je počela pre 40 dana i trajala svega 17 minuta“, ne može da umanji štetu koju je suspenzija rada parlamenta nanela građanima Srbije.\n- Budući da tada, pre 40 dana, dnevni red nije ni usvojen, mi ćemo predložiti njegovu dopunu, i to zahtevom za smenu Maje Gojković. Pozivam poslanike vlasti da podrže ovu inicijativu i u diskusiji pokušaju da dokažu zašto Gojković zaslužuje da ostane na čelu parlamenta uprkos neustavnoj, nezakonitoj i nemoralnoj odluci o obustavi njegovog rada - naveo je Živković.\nSamostalna narodna poslanica Marinika Tepić istakla je da je suspenzija parlamentarnog rada nanela nemerljivu štetu građanima, jer gotovo stotinu zakona i dalje čeka u proceduri.\n- Samo Vlada Srbije ima više od 30 zakona koji su u proceduri, a mi narodni poslanici gotovo 60. Argumenti kako je Skupština imala otključana vrata, a da su radna tela radila, suviše su slab alibi za nerad i za to što mi narodni poslanici nismo na svom radnom mestu. Zbog toga tražimo smenu Maje Gojković, jer nam je vezala ruke i onemogućila nam da radimo svoj posao – rekla je Tepić.\nTražiće se i rasprava o održanim predsedničkim izborima, naveo je Zoran Živković, i to rasprava o svim aspektima, a pre svega u vezi sa zahtevima koji su demonstranti širom Srbije postavili kao svoje ciljeve.\n- Očigledno je da je bilo izborne krađe, i predizborne i na dan izbora i postizborne. Ponovo su neki fantomi, koji kreče noću po Lutriji, ali i neki drugi sa prljavim čarapama na glavama koje su čak i tako prljave opet čistije od njihovog obraza, preuređivali narodnu volju. Izborni štab Saše Jankovića izneo je dokaze o krađi glasova, koji su potom potkrepljeni i nizom drugih – video snimcima, čudnim, nepresavijenim glasačkim listićima, zapisnicima potpisani jednom istom rukom, štampanim slovima... Imamo čak, od juče, i koaliciju u Novom Pazaru koja je očigledno deo dogovora oko krađe glasova – rekao je Živković.\nUpitan o protestima, Živković je rekao da su oni posledica opravdanog gneva ljudi koji vide šta se dešava u Srbiji:\n- Želim im uspeh i poštujem njihovu odluku da protesti nisu mesto za političare. Želim im takođe da nastave demonstracije u miru, kao što su činili do sada, ali i da budu oprezniji, jer se očekuju provokacije ubačenih elemenata koji su eksponenti aktuelnog režima.\nPrethodna vest\tStari grad: Otpočela akcija postavljanja antikliznih traka na školske ulaze Sledeća vest\tStefanović, Martinović i Vučić odgovorni ako se nekom detetu nešto desi na protestu


Trendovi lepote širom sveta - CCF.org.rs\nPrevodilac децембар 16, 2019 No Comments\nSa završetkom jedne, a početkom druge godine, uvek sabiramo utiske, i možemo pronaći top liste stvari koje su bile popularne tokom protekle godine u gotovo svakoj oblasti života.\nUz ove top liste uvek idu i predviđanja trendova za narednu godinu. Industrija lepote posebno je poznata po kontinuiranim izmenama, rastu popularnosti i uvek novim trendovima. Ova brzorastuća industrija sveprisutna je i u našim životima. Za razliku od analiza trendova kroz vreme, mi ćemo vam predstaviti kako se to trendovi u lepoti razlikuju širom sveta.\nAustralija je kontinent iznad koga se nalaze velike rupe u ozonskom omotaču, pa je jedan od imperativa lepote nega i zaštita kože od UV zraka. Australijanke nikada ne izlaze iz kuće bez kvalitetne kreme za UV zaštitu. Prirodna kozmetika dominira na ovom kontinentu već niz godina, a ovaj trend doveo je i to porasta broja organskih krema i ulja kojima se štite od negativnog zračenja. Još jedan od trendova u Australiji je i lepo izvajano telo, koje je u vezi sa veoma aktivnim životom na ovom kontinentu – svi trče, idu u teretanu, ili surfuju na talasima i to se i te kako vidi na njihovoj liniji. Kada je u pitanju šminka, Australijanke preferiraju prirodan izgled i često kuću napuštaju kompletno nenašminkane. Frizura koja je uvek u trendu su blagi talasi u kosi, kombinovani sa bojama začinjenim odsjajima sunca.\nEvropljanke su kroz istoriju uvek bile te koje diktiraju trendove širom sveta kada je lepota u pitanju. Francuskinje sa svojim paž frizurama, dugim šiškama i crvenim ružem ostavile su trag u istoriji mode i lepote, a njihovi postulati lepote i meode, poput motoa “manje je više” nikada ne izlaze iz trenda. Slično je i sa Italijankama, koje su uvek znale da sve svoje atribute istaknu samo minimalnim mejkapom. Poslednjih sezona u Evropi je moderna šminka koja konturiše i hajlajtuje lice, a trend koji se već deceniju ne smiruje je i fenomen punih usana. Konturisanje usana i lica hijaluronskim filerima pokazalo se kao najefikasniji način postizanja željenog izgleda kod evropljanki. On je posebno popularan zbog toga što se hijaluron i prirodno nalazi u našoj koži i na ovaj način se samo povećava njegova kolićina čime koži i usnama dajemo volumen i sjaj.\nNi Amerikanke ne odolevaju trendu punih usana i korišćenju tretmana poput hijaluronskih filera i mezoterapije. Sa rastom modne i filmske industrije, epicentar sveta lepote pomerio se upravo na ovaj kontinent, pa danas trendovi dolaze najčešće upravo iz Severne Amerike. Takozvani influenseri iz sveta lepote postali su i kreatori kozmetičkih preparata i šminke, a palete senki za oči, lice i usne postaju najprodavaniji proizvod na svetskom tržištu. Amerikanke duboko veruju u konturisanje lica kakvo su naučile od popularnih članica porodice Kardašijan, ali se, nasuprot trendu pokrivanja slojevima šminke, polako budi i ona struja industrije lepote koja zagovara prirodniji izgled i prirodne sastojke u proizvodnji.\n← Hakuna matata i još 15 fraza koje treba da znate\nJezik zvukova i selo ptica u Turkoj →


Dostupne informacije za sve - od sutra nove usluge za osobe sa invaliditetom u opštini Vračar - Gradska opština Vračar\nPočetna » Vesti » Dostupne informacije za sve – od sutra nove usluge za osobe sa invaliditetom u opštini Vračar\nDostupne informacije za sve – od sutra nove usluge za osobe sa invaliditetom u opštini Vračar\nU cilju stvaranja uslova za pristupačnost informacija osobama sa invaliditetom, Gradska opština Vračar je omogućila nove usluge građanima i građankama Vračara.\nNA INFOPULTU u Uslužnom centru, osobe sa invaliditetom će moći na jednom mestu da dobiju informacije o aktuelnim obukama i kursevima, besplatnim programima, zapošljavanju, socijalnoj zaštiti, upravnim stvarima iz nadležnosti opštine, kao i o načinima za rešavanje problema sa kojima se svakodnevno susreću osobe sa invaliditetom. Na Infopultu biće dostupan informativni materijal o radu opštine Vračar na Brajevom pismu. Radno vreme Infopulta je utorkom i četvrtkom od 10 do 12 časova.\nUSLUGA PREVOĐENJA NA SRPSKI ZNAKOVNI JEZIK omogućava gluvim i nagluvim licima besplatno angažovanje gluvog relej tumača – posrednika u komunikaciji koji će prevoditi na srpski znakovni jezik u samoj opštini i po potrebi u javnim institucijama (škole, banke, pošte, MUP, Centar za socijalni rad, Poreska uprava i dr.). On će pružati informacije gluvim i nagluvim osobama o načinima ostvarivanja njihovih prava i interesa. Prevodioca možete zakazati elektronskim putem na email infozasve@vracar.rs ili slanjem sms poruke na\nPRISTUPAČNOST OPŠTINSKOG SAJTA – na zvaničnom sajtu Gradske opštine Vračar www.vracar.rs, uvode se pristupačni formati informacija – govorne vesti i informacije, titlovi u video snimcima, skype veza, prevedene informacije i video snimci na srpski znakovni jezik.\nNove usluge se pružaju u okviru javnih radova koje je odobrila Nacionalna služba za zapošljavanje, na kojima su angažovana lica iz kategorije teže zapošljivih i osobe sa invaliditetom.


U Leskovcu održana 33. sednica Skupštine Centra za razvoj Jablaničkog i Pčinjskog okruga – Info Centar Juga\nU Leskovcu održana 33. sednica Skupštine Centra za razvoj Jablaničkog i Pčinjskog okruga\nU sali Skupštine grada Leskovca održana je 33. sednica Skupštine Centra za razvoj Jablaničkog i Pčinjskog okruga sa osam tačaka dnevnog reda. Sednicom je predsedavao predsednik Centra za razvoj Jablaničkog i Pčinjskog okruga i gradonačelnik Leskovca Goran Cvetanović.\nPre sednice održana je konferencija za medije na kojoj su govorili gradonačelnik Cvetanović i direktorka Centra Dragana Belenzada.\nGradonačelnik je govorio o projektima koje je Centar u prethodnom periodu realizovao i kazao da se već 15 godina uspešno radi na pripremi i realizaciji regionalnih projekata kako bi se gradovi i opštine Jablaničkog i Pčinjskog okruga povezali i lakše rešili zajedničke probleme:\n„S tim u vezi Centar je u prošloj godini realizovao projekat “Pametna specijalizacija, poluga regionalnog razvoja”. Cilj ovog projekta bila je promocija evropskog mehanizma regionalnog razvoja i podrška akterima na lokalu, posebno lokalnim samoupravama, za primenu koncepta pametne specijalizacije kroz povećanje informisanosti i uspostavljanje međunarodne saradnje. Drugi značajan projekat, koji bih naglasio, je projekat „Link ap – Srbija II“ koji ima za cilj jačanje i podsticaj preduzetništva u saradnji sa srpskom dijasporom u Austriji, Švajcarskoj i Nemačkoj, olakšavajući pristup znanju, poslovnim mrežama i finansiranju. U okviru ovog projekta deset lokalnih samouprava, među njima i Leskovac, izradilo je vodiče za investitore iz dijaspore gde su predstavljeni potencijali naših opština potencijalnim investitorima iz dijaspore. Projekat koji je grad Leskovac uspešno realizovao uz pomoć Centra za razvoj je projekat prekogranične saradnje Bugarska – Srbija “Magija sinergije” Zahvaljujući ovom projektu ponovo imamo vozić “Roštiljko” kojim se turistima predstavljaju turističke atrakcije grada, dobili smo još jednu turističku manifestaciju “Dani leskovačke mućkalice” i stvoreno je partnerstvo i prijateljstvo sa gradom Elin Pelin u Bugarskoj“.\nPredsednik Skupštine Centra je govorio i o projektu „Povezivanje bisera“ koji grad realizuje sa opštinom Kriva Palanka iz Severne Makedonije.\n„Ovim projektom će se unaprediti turistički potencijali kanjona Vučjanke. Projekat će se realizovati tokom ove godine tako da nas očekuju aktivnosti koje će stvoriti turistički proizvod atraktivan za građane grada Leskovca, ali i za strane i domaće turiste“, naglasio je Cvetanović.\nDragana Belenzada, direktorka Centra, rekla je da je ova agencija u 2021. godini nastavila sa realizacijom regionalnih prioriteta, pripremom i realizacijom projekata:\n„U novonastalim okolnostima prouzrokovanim Kovid pandemijom Centar je u značajnoj meri digitalizovao svoje poslovanje. Primenom onlajn platformi uspešno su organizovane konsultacije sa partnerima iz zemlje i inostranstva, organizovani događaji u vidu radionica i vebinara.“\nDirektorka Belenzada je takođe govorila o projektima „Povezivanje bisera“, „Link ap“ i „Pametna specijalizacija poluga regionalnog razvoja“ i pomenula novi program „Paket usluga za mlade i žene“ u kojem je učestvovalo 14 korisnika kojima je pružena pomoć u vidu standardizovanih savetodavnih usluga, obuka i monitoring usluga.\nBilo je reči i o projektima u fokusu za 2022. godinu, direktorka Centra je pomenula dva i kazala:\n„Projekat „Zeleni talas – ozelenjavanje malih preduzeća“ podnet je u okviru EUPRO PLUS i dizajniran je da odgovori na negativne uticaje Kovid-19 i da se unapredi konkurentnost i otpornost malih i srednjih preduzeća. U prvom koraku se očekuje da 40 MPS dobije znanja i veštine za ozelenjavanje poslovanja, a u narednom koraku će 20 dobiti solarne panele za proizvodnju energije. Drugi projekat pod nazivom „Nova digitalna rešenja za jug“ je orijentisan na mikro, mala i srednja preduzeća i na promovisanje ženskog preduzetništva. Predlog ovog projekta je ušao u 15 najboljih i u narednu fazu ocenjivanja“.\nNakon predstavljanja projekata ona se zahvalila gradonačelniku i predsedniku Skupštine CRJP dr Cvetanoviću i svim osnivačima rekavši da dobar rad ne bi bio moguć bez njihove podrške i međusobne saradnje.\nDanas je rečeno da će biti nastavljena saradnja sa RAS-om na realizaciji standardizovanog seta usluga za MMSPP i Fondom za razvoj Republike Srbije.\nMUP apeluje na građane da ne spaljuju travu i nisko rastinje\nNevena Zdravković direktorka lebanskog vrtića smenjena sa funkcije\nLIFFE 2019: Dve srpske premijere – Regionalni filmovi u programu festivala LIFFE u Leskovcu


Čampara: Srbin koji je probosanski kandidat treba da bude potpredsjedavajući Doma naroda - Klix.ba\n20.2.2019. u 14:58\nNovoizabrani zamjenik predsjedavajućeg Doma naroda Parlamenta FBiH Aljoša Čampara rekao je kako za potpredsjedavajućeg iz reda Srba treba biti izabran probosanski kandidat.\nOn je kazao kako se nada da će Klub iz reda srpskog naroda uskoro postići dogovor kada je riječ o izboru zamjenika predsjedavajućeg Doma naroda Parlamenta FBiH.\nPotvrdio je medijima da su delegati iz SDA bili suzdržani prilikom glasanja o kandidatu SDP-a za zamjenika predsjedavajućeg jer je i SDP bio suzdržan kada je biran potpredsjedavajući iz reda Bošnjaka.\nKako kaže, SDA želi da u rukovodstvu bude pripadnik srpskog naroda koji će podržati EU integracije i državu BiH.\n"Voljeli bismo da zamjenik predsjedavajućeg bude iz probosanskih stranaka", kazao je Čampara potvrđujući da je SDA vodila razgovore sa SDP-om u vezi s tim.\nIstakao je i kako će sve ovisti o parlamentarnoj većini u Parlamentu FBiH, ali da bi iskreno voljeli da se postigne dogovor o izboru zamjenika predsjedavajućeg iz probosanskih stranaka.\nNa pitanje o stavu Srpske liste kako u rukovodstvo treba biti izabran "autentičan Srbin iz stranke sa sjedištem u Banjoj Luci", Čampara je odgovorio kako se ne slaže s tim.\n"Mislim da ne treba. Šta više, treba bit izabran neko s područja FBiH, jer je ovo Parlament FBiH. Ne bih da se vaga ko je dobar, a ko loš Srbin. Mi ćemo podržati kandidata koji zastupa interese BiH", zaključio je Čampara.\nDelegat Žarko Vujović, koji je bio kandidat za zamjenika predsjedavajućeg Doma naroda Parlamenta FBiH, rekao je kako ne postoji dogovor u Klubu Srba s obzirom na to da nije do kraja popunjen ovaj klub.\n"Ni u prošlom mandatu nije bio popunjen klub pa su imali zamjenika predsjedavajućeg. To je smiješno”, rekao je Vujović.\nOn je kazao da je SDP državotvorna stranka i da će SDA na kraju odlučiti da li će za zamjenika predsjedavajućeg bit imenovan neko iz SNSD-a.\nDom naroda Parlamenta FBiH Aljoša Čampara


Neizvestan susret Rugove i Tadića\nUNMIK podrzava ideju o odrzavanju sastanka izmedju predsednika Kosova Ibrahima Rugove i predsednika Srbije Borisa Tadica, a teme razgovora treba da odrede sami ucesnici, izjavili su zvanicnici misije Ujedinjenih nacija na Kosovu. Predsednik Srbije javno je ovog meseca pozvao kosovskog predsednika da direktno razgovaraju o Kosovu.\nTaj poziv je Rugova odbio, ali je ostavio mogucnost susreta sa srpskim zvanicnicima na nekom medjunarodnom skupu. Sef UNMIKovog odeljenja za informisanje Hua Djiang (Jiang) kaze da se o tome jos uvek nista ne zna:\n“Petersen je jasno rekao kako on razmatra mogucnost susreta Rugove i Tadica, ali nije postignuta saglasnost o vremenu i mestu njegovog eventulanog odrzavanja”, kaze Djiang.\nSef UNMIKa je izjavio kako se razmatra mogucnost organizacije medjunarodnog skupa na kome ce se sastati dvojica zvanicnika.\nPredstavnica UNMIKa kaze da nije jasno kako ce izgledati taj sastanak:\n“Tadic je rekao da zeli da se sastane sa Rugovom, koji je odbacio poziv, ali je postavio neke uslove. Dakle ukoliko se dve strane dogovore da se sastanu onda one treba da odrede teme o kojima ce razgovarati”, kaze Djiang.\nPredsednik Rugova, koji se trenutno nalazi u Belgiji na poziv tamosnjih vlasti, nedavno je rekao da se protivi polItickim razgovorima sa vlastima Srbije. Medjutim, on nije iskljucio susret sa Tadicem na nekom medjunarodnom skupu o Kosovu, te naglasio da Srbija ne moze imati pravo veta.\nOdrzavanje jednog takvog medjunarodnog skupa ne odbacuje ni premijer Kosova Bajram Kosumi, kaze njegov portparol Daut Dauti:\n“Ne iskljucuje se mogucnost sireg medjunarodnog skupa, na kome bi glavnu ulogu imali predstavnici Sjedinjenih drzava, Velike Britanije, kao i drugih evropskih zemalja. Takvu mogucnost premijer nikada nije odbacio, ali do sada se nista konkretno nije desilo u tom pravcu”, kaze Dauti.\nOn je odbacio mogucnost da vlada Kosova sa vlastima u Beogradu razgovara o statusu:\n“O statusu Kosova sa Beogradom se nece direktno razgovarati. Vlada Kosova nece pitati srpske vlasti kakav ce biti status Kosova”, kaze Dauti.\nSef americke kancelarije u Pristini, Filip Goldberg (Philip) istakao je neophodnost uspostavljanja dijaloga izmedju Pristine i Beograda. On je rekao da pored vodjenja razgovara o tehnickim pitanjima, moze doci vreme i za politicki dijalog:\n“Smatram da ce se politicki dijalog, kao i razmatranje ostalih pitanja, ubrzati i postojace spremnost za razgovore”, kaze Goldberg.


Nemačka na udaru: Ove zemlje su mislile da su obuzdale koronu i olabavile mere, krenuo drugi talas? – Radio Gora\nNemačka na udaru: Ove zemlje su mislile da su obuzdale koronu i olabavile mere, krenuo drugi talas?\nDok nacije i države polako izlaze iz raznih vrsta blokada, zdravstveni zvaničnici nervozno gledaju koliko stopa infekcije raste u drugom talasu\nKina, Južna Koreja i Nemačka su zemlje koje su mislile da su obuzdale epidemiju i stavile korona virus pod kontrolu, zbog čega su počele sa popuštanjem mera. Međutim, čim je počelo sa pažljivim vraćanjem u normalu, dogodilo se ono čega su se svi plašili – javila su se nova žarišta, a stopa infekcije počela je da raste. Pojavio se strah od drugog talasa…\nKina i Južna Koreja prijavile su nove skokove u slučajevima korona virusa, dovodeći do nove zabrinutosti u zemljama gde su epidemije bile u dramatičnom padu.\nŠirom sveta, zdravstveni zvaničnici nervozno gledaju koliko stopa infekcije raste u drugom talasu dok nacije i države izlaze iz različitih vrsta blokade.\nKina je u nedelju prijavila 14 novih slučajeva, prvi dvocifreni porast za 10 dana. Od 12 domaćih infekcija, 11 je bilo u severoistočnoj provinciji Đilin, zbog čega su vlasti podigle nivo opasnosti na najviši u jednom od svojih okruga Šulan, samo nekoliko dana nakon što je opasnost u svim regijama bila na najnižem nivou.\nVlasti kažu da izbijanje u Šulanu potiče od žene (45) koja nije putovala ili ima istoriju izlaganja virusu, ali se proširila na njenog muža, tri sestre i ostale članove porodice.\nU okrugu je obustavljen železnički saobraćaj.\n– Kontrola i prevencija epidemije je ozbiljna i komplikovana stvar, a lokalne vlasti nikada ne bi trebalo da budu preterano optimistične, umorne ili nespremne – rekao je sekretar Komunističke partije Đilin, Bajin Čaolu.\nĐilin se graniči sa Severnom Korejom, koja insistira da nema slučajeva novog virusa, što većina međunarodnih zdravstvenih zvaničnika ne veruje.\nJužna Koreja prijavila je 34 nova slučaja povezana sa muškarcem koji je posetio noćne klubove u Seulu, a što sada preti da poljulja teško dobijenu bitku zemlje protiv virusa.\nOd novih slučajeva, 26 su bile infekcije prenosa u zemlji, a osam je uvezenih.\nTo je prvi put da je dnevna infekcija u Južnoj Koreji bila iznad 30 za mesec dana.\nPredsednik Mun Džae In rekao je da građani ne smeju ni da paniče niti da spuste gard, ali upozorio je da je “šteta i ekonomiji takođe ogromna”.\n– Još uvek nije gotovo – rekao je predsednik.\nNakon što se izborila sa jednom od najvećih epidemija izvan Kine, Južna Koreja je imala nula ili tek nekoliko domaćih infekcija u proteklih 10 dana.\nSeul je zatvorio sve noćne klubove u gradu i prati oko 1.500 ljudi koji su bili u klubove, i traži od njih da se samoizoluju na 14 dana.\nNova uzbuna usledila je nakon što je zemlja popustila neke mere socijalnog distanciranja, i nameravala da ponovo otvori škole i neke radnje.\nŠirom Evrope mnoge nacije nastavile su u ponedeljak sa ublažavanjem mera.\nNemačka, koja je uspela da spusti stopu reprodukcije ispod 1 (što znači koliko osoba može da zarazi jedan čovek) pre nego što je odlučila da olabavi restrikcije, sada se suočava sa regionalnim porastom povezanim sa domovima za stare.\nPrema Institutu Robert Koh, stopa reprodukcije sada je iznad 1. To znači da stopa infekcije sada raste u zemlji.\nDo ovoga je došlo nakon što se hiljade Nemaca okupilo u subotu pozivajući na potpuno ukidanje blokade.\nNemački zvaničnici izrazili su zabrinutost zbog povećanog broja velikih demonstracija, uključujući i onu u Štutgartu, koja je privukla hiljade učesnika.\nPolicija je u subotu intervenisala u Berlinu nakon što stotine ljudi nisu poštovale mere socijalne distance na skupovima protiv zatvaranja u nemačkoj prestonici.\nKancelarka Angela Merkel i guverneri 16 država prošle su nedelje otvorili put ponovnom otvaranju restorana, hotela i preostalih prodavnica.\nNacionalna fudbalska liga nastavlja se sledeće nedelje, uprkos tome što postoje igrači koji su pozitivni na korona virus, a još više studenata vraća se na fakultete u ponedeljak.\nNemačka ima sedmi najveći broj pozitivnih slučajeva na svetu, a poslednji izveštaj Instituta Robert Koh u nedelju kaže da je 169.218 obolelih i 7.395 umrlih.


Liga za povraćaj imovine Sokobanja - Vesti RTV Sokobanja\nLiga za povraćaj imovine Sokobanja:: Zakon o vraćanju oduzete imovine stupio je na snagu 28. septembra, a od 1.marta uslediće Javni poziv za podnošenje dokumentacije koji će trajati naredne dve godine\n28.02.2012. VEST - Liga za povraćaj\nZakon o vraćanju oduzete imovine stupio je na snagu 28. septembra, a od 1.marta uslediće Javni poziv za podnošenje dokumentacije koji će trajati naredne dve godine. Liga za povraćaj imovine Sokobanja održala je danas sastanak kako bi naslednici oduzete imovine dobili šira uputstva o samoj proceduri predavanja dokumentacije. Koordinator Lige u Sokobanji Dejan Pejović kaže da je preporuka da se ne žuri i da se nipošto ne šalje originalna dokumentacija. Svoje zahteve za povraćaj imovine naslednici će moći da predaju na šalterima pošte u Sokobanji. Sva uputstva i potrebna objašnjenja o povraćaju imovine mogu se naći na sajtu agencije za restituciju.


Partizan izgubio trku: Evroliga dala pozivnicu Zenitu! – Borba\nPartizan izgubio trku: Evroliga dala pozivnicu Zenitu!\nNadao se Partizan, borio se do poslednje kapi znoja, učinio sve, ušao u ciljnu ravninu i tamo – nije uspio. Zenit je klub koji će naredne sezone igrati u Evroligi, dok Partizanu sleduje učešće u Evrokupu, a to je odluka borda Evrolige koji je održan danas.\nCrno-beli su se nadali da bi na kraju mogli da budu poslednji tim koji će se naći spisku učesnika elitnog takmičenja za sezonu 2019/2020, ali kao što su poručili na sinoćnom koktelu, ovakva odluka ih neće pokolebati da naredne sezone ponovo pokušaju da izbore plasman.\nTako je kompletirana lista timova koji će se naredne sezone boriti u Evroligi. Pored Zenita, učešće će uzeti još dva tima iz VTB lige – CSKA iz Moskve i Himki. Španska ACB liga daće četiri predstavnika, pa ćemo na djelu moći da gledamo košarkaše Real Madrida, Barselone, Baskonije i Valensije. Po dva kluba dolaze iz Nemačke (Bajern i Alba iz Berlina), potom iz Turske (Fenerbahče i Anadolu Efes) i iz Grčke (Olimpijakos i Panatinaikos).\nPo jednog predstavnika daće italijanski Palakanestro, izraelski, litvanski i francuski šampionat, te regionalna ABA liga. To su redom Olimpija iz Milana, Makabi iz Tel Aviva, Žalgiris, Asvel iz Liona i naša Crvena zvezda.\nPartizan će tako naredne sezone učešće uzeti u Evrokupu, što prema rečima iz kluba, neće umanjiti ambicije da se upravo kroz to takmičenje ili ABA ligu na kraju naredne godine domognu mjesta u Evroligi.\nVučić o vlastima u Crnoj Gori: Možda donesu zakon da samo pobornici NATO umiju da čitaju i da samo oni smiju da čitaju


VIDEO – Milorad Dodik o ostavci Ramuša Haradinaja: Nova farsa međunarodne zajednice | BL Portal\nPredsjedavajući Predsjedništva BiH Milorad Dodik rekao je za RTS da mu ostavka premijera samoproglašenog Kosova Ramuša Haradinaja liči na sve dosadašnje farse koje je najčešće pravila međunarodna zajednica, a ima za cilj da vrši dodatni pritisak na Srbiju.\nDodik je istakao da je danas sa predsjednikom Srbije Aleksandrom Vučićem razgovarao o ostavci Haradinaja.\n– Rekao sam da mi to liči na sve one dosadašnje farse koje su najčešće pravili međunarodna zajednica i pojedini u BiH iz muslimanskog i hrvatskog naroda i da ovo najviše ide ka tome da se Haradinaju još jednom opere biografija kako bi on kao nesumnjivi politički faktor mogao ponovo da se vrati u politički život Kosova – rekao je Dodik u izjavi za RTS.\nIstakao je da je ne smijemo biti naivni oko toga.\n– Јa sam potpuno uvjeren da tu postoji konekcija i saradnja međunarodnog faktora ili nekoga ko vodi čitav taj projekat oko Kosova i samog Haradinaja. Ovo izgleda veoma farsično kada kaže da on ide tamo kao ime, a ne ide kao država. Čitava ta priča oko vlasti u Prištini nesumnjivo ima teroristički predznak – rekao je Dodik.\nOn smatra da je pozadina čitave priče oko ostavke i poziva u Hag dodatni pritisak na Srbiju i Vučića.\n– I činjenica da Hradinaju nije presuđeno u Haškom tribunalu, a da se sada zove na nešto slično što bi trebalo da bude već presuđeno u Haškom tribunalu, mene navodi da je to priča o farsi koja bi samo trebalo da bude osnova za dodatni pritisak na Srbiju i predsjednika Vučića – naglasio je Dodik.\nDodik je naveo da je rekao Vučiću da je neophpodno da zajedno posvete više pažnje, kao i da to čitav narod očekuje, pogotovu u Republici Srpskoj.\n– Čitavo ovo rješenje se postavlja kao svesrpsko pitanje i da u tom pogledu ne može da bude rješenja za jedan narod koji ima sva prava na štetu države Srbije, a da jedan dio naroda kakav je u Republici Srpskoj mora da ćuti i da trpi torturu međunarodnog faktora koji je namijenio ulogu života u državi u kojoj ne kože da funkcioniše – naveo je Dodik.\nNaglasio je da je tačno da treba da se ukinu takse, ali da to ne znači da je to definitivno rješenje.\n– Mislim da oko predsjednika Vučića i njegove pregovaračke pozicije treba da se okupe svi politički, nacionalni i državni faktori u Srbiji, jer je očigledno da će sada međunarodna zajednica po onom ustaljenom okviru reći evo imamo operaciju sa njima, oni više nisu tu, morate i vi nešto da učinite – rekao je Dodik.\nIstakao je da se zna da je “predsjednik Vučić tvrd pregovarač i da nikakvih ustupaka na uštrb nacionalnih i državnih interesa za Srbe neće biti”.\n– Naravno, treba težiti ka konsenzusu i kompromisu, ali on mora da bude opšteprihvatljiv – zaključio je Dodik.


Hrstić na Međunarodnom sajmu turizma u Beču\nPočetna / NAJAVE DOGAĐAJA, TURIZAM\n16. jan. 2014. 11:05 Objavljeno u NAJAVE DOGAĐAJA, TURIZAM\nBANJALUKA, Ministar trgovine i turizma Republike Srpske Maida Ibrišagić-Hrstić prisustvuje Međunarodnom sajmu turizma u Beču, koji se održava od danas do 19. januara.\nHrstićeva će danas posjetiti štand Turističke organizacije Republike Srpske, na kojem će biti predstavljeni turistički potencijali iz oblasti zdravstvenog, banjskog, avanturističkog, zimskog i turizma u prirodi, kao i tradicionalni eno i gastro specijaliteti.\nRepublika Srpska se već drugu godinu predstavlja na ovom sajmu, uz podršku Predstavništva Republike Srpske u Beču, saopšteno je iz resornog ministarstva.\nSajam “Ferien-Mese” /Ferien-Messe/ okuplja oko 140.000 posjetilaca svake godine, uz učešće izlagača iz više od 70 zemalja. Srna\nKljučne riječi: bec, maida ibrisagic-hrstic, sajam turizma, turisticka organizacija\nHrstićeva na otvaranju Sajma turizma u Beogradu\nPredstavljanje turističke ponude Srpske u Beogradu\nIbrišagić-Hrstić: Turizam kao privredna grana najbrže se oporavlja\nSajam turizma od 3. do 5. aprila u Nišu


Kontrola boračkih invalidnina\nponedjeljak, 28 Maj 2012 02:29 Kontrola boračkih invalidnina\nSavez ratnih vojnih invalida Zeničko-dobojskog kantona priredio je u Zenici tematsku konferenciju o implementaciji Zakona o kontroli zakonitosti korištenja prava iz oblasti boračko invalidske zaštite, odnosno aktivnostima revizije prava po osnovu invalidnosti,. "Podržavamo proces revizije, svjesni problema i nedoumica. Iako se radi o teškom i bolnom procesu, moramo uvesti reda u oblasti korištenja prava po osnovu boračko-invalidske zaštite", izjavio je ovom prilikom ministar za boračko-invalidsku zaštitu F BiH Zukan Helez. On je iznio podatak da je u dosadašnjem procesu revizije, iz prava izvedeno 3.378 osoba i ušteđeno je 11,3 miliona KM. " Nisu nam cilj uštede, već realna situacija u ovoj oblasti. Želimo, prije svega utvrditi status onih koji su uvedeni u prava po osnovu invalidnosti, od 2004. godine", kazao je Helez. Predstavnici organizacija ratnih vojnih invalida i šehidskih porodica, izrazili su ovom prilikom bojazan da će gubitak prava značiti i rast broja socijalnih slučajeva. U radu Konferencije učestvovali su članovi Vlade ZDK, direktor Instituta za medicinsko vještačenje, načelnici općina u ZDK, predsjednik i dopredsjednik Federacije BiH, te federalni zastupnici sa područja ovog kantona.\nsavez rvi zdk\nInvalidnine za klijente Postbanke\n« O ekologiji u Mittalu, opet Foto+video: najbolji maturanti »\nna vrh Vi ste ovdje: HomeZenicaVijestiKontrola boračkih invalidnina


USPEŠNA PRVA REALIZACIJA PROGRAMA 113 U 2013. GODINI24.02.2013.\nZbog popunjenih prostornih kapaciteta Regionalnog centra za profesionalni razvoj zaposlenih u obrazovanju u Šapcu, prva realizacija programa "Autoritet, ta teška strana reč!" u 2013. godini ostvarena je 23. i 24. februara u prostoru Ekonomsko-trgovinske škole iz Šapca.\nŠkola koju uveliko "bije glas" da je lider po prosečnom broju bodova koje su njeni zaposleni ostvarili pohađanjem brojnih programa stalnog stručnog usavršavanja u prethodnom ciklusu, pružila je još jednom jasnu potvrdu koliko se vodi računa o ovim zaista značajnim i obavezujućim aktivnostima za svakog nastavnika i stručnog saradnika.\nZahvaljujući takvom odnosu i područjima rada iz kojih ova škola ima obrazovne profile, svi elementi organizacije bili su iznad proseka - zainteresovanost zaposlenih za odabrani program (skoro njih 50), prostorni uslovi, tehnička podrška i posebno briga o osveženju i obrocima za učesnike tokom dva radna dana.\nZa ovo poslednje brinula je grupa učenika obrazovnog profila kuvar-poslastičar iz odeljenja I-11, čiji je rad organizovala nastavnica praktične nastave Ljubinka Ilić. Iskrene čestitke za prvu uspešnu proveru njihovih profesionalnih znanja i veština.\nUkupno 33 učesnika vrlo visoko su vrednovali sve elemente seminara, tako da je ukupna ocena za seminar prema upitniku Zavoda za unapređivanje obrazovanja i vaspitanja 3.92, što je samo za 1/100 deo manje od maksimalne ocene u dosadašnjih osam realizacija.\nIsta ova ukupna ocena za seminar, dobijena primenom drugog instrumenta za evaluaciju (lista autoara) skoro je identična sa već navedenom i iznosi 4.94 (pri čemu sigurno ne bi trebalo ni podsećati da je u prvom slučaju skala ocena od 0 do 4, a u drugom od 1 do 5).\nIzuzetna atmosfera od početka da kraja zajedničkog rada, aktivno učešće i spremnost praktično svih učesnika da daju svoj doprinos u sagledavanju i rešavanju svakodnevnih problema vezanih za autoritet onih koji obrazuju i vaspitavaju, izgleda da su rezultirali potrebom da polovina ovog sastava uz ocene u upitnik upišu bar 1-2 rečenice koje, pre svega zbog visoko ujednačenih sadržaja, upućuju na kvalitativnu dimenziju evaluacije koja autorsko-realizatorski tim čini ponosnim.\nU skladu sa navedenim su i izjave koje je četvoro učesnika ostavilo u video zapisima, iz kojih ćete saznati i koji su to dodatni kvaliteti koje sadržaji i način realizacije ovog programa obezbeđuju učesnicima koji već imaju svoje porodice.\nKompletan izveštaj o svemu što je vezano za seminar održan u Ekonomsko-trgovinskoj školi u Šapcu naći ćete na stranicama sajta "O realizaciji" (lokacija "Srednja škola"-"Autoritet"), "Galerija" i "Rekli su o nama".


Šta je održivost i kako funkcioniše u Aptivu u Srbiji? – AIESEC Srbija\nReč održivost je počela da znači različite stvari za različite ljude. U suštini održivost se odnosi na dizajniranje sistema tako da oni kontinuirano ostvaruju pozitivan uticaj na životnu sredinu, zajednicu i društvo u celini. Za poslovanje, održivost znači sve to uz istovremeno osiguravanje održanja tokom vremena – da poslovanje ostane profitabilno, da stvori raznoliku i inkluzivnu kulturu kompanije koja privlači talente i da izgradi proizvode koji nude stvarnu vrednost potrošačima.\nIstina, ljudi najčešće razmišljaju o održivosti samo kao o strategiji organizacije da koristi resurse tako da oni ne budu ni iscrpljeni ni trajno oštećeni. Međutim, održivost se razvija kako bi uključila sve aspekte toga kako kompanije utiču na svet u kome posluju. Održive kompanije su inspirisane da stvore bolji svet: onaj gde teže čistijem vazduhu i vodi, gde se ponašaju etički u svim situacijama, gde neguju svoje zaposlene, podržavaju svoje zajednice i gde stvaraju proizvode koji čine život boljim za sve. Održive kompanije ne tretiraju ove ciljeve samo kao usputnu misao – oni su u osnovi održivog i profitabilnog modela poslovanja.\nU automobilskoj industriji, održive kompanije obuhvataju sve ove ideale dok stvaraju budućnost sa nula saobraćajnih nesreća, nula smrtnih slučajeva i nula emisije. U budućnosti će se električna i autonomna vozila graditi od recikliranih ili niskougljeničnih materijala i biće pokretana obnovljivom energijom, a svima će biti dostupan pristupačan, pouzdan i siguran prevoz.\nZa postizanje ovog cilja biće potrebno aktivno učešće raznih zainteresovanih strana i zahtevaće sistematsko merenje za praćenje napretka. Korporativni ciljevi treba da budu usklađeni sa državnim propisima, vrednostima zaposlenih i potrebama kupaca. Nijedna kompanija to ne može postići sama. Da bi krajnji proizvod bio održiv, ceo lanac snabdevanja mora biti održiv.\nOdrživost je timski rad\nDa bi bile uspešne u bilo čemu, organizacije moraju da budu specifične u vezi svojih ciljeva i da se postaraju da su njihove zainteresovane strane (interne i eksterne) na istoj strani. Isto važi i za održivost.\nDonacija drveća Aptiv\nPutem metode koja se zove analiza materijalnosti, kompanije mogu da identifikuju i daju prioritet pitanjima vezanim za održivost koja su najvažnija za njihove zainteresovane strane. Ti prioriteti se razlikuju u zavisnosti od industrije, regiona i organizacije. U automobilskoj industriji, prioriteti uključuju ulaganja u tehnologiju za samostalnu vožnju i električna vozila, dok bi se ciljevi procenjivača komercijalnih nekretnina mogli fokusirati na projektovanje zelenih zgrada koje koriste solarne panele, reciklažu sive vode i netoksične građevinske materijale.\nČak i unutar iste industrije, kompanije mogu postaviti različite prioritete održivosti. Pravilno sprovedena analiza pomaže u razmatranju širokog spektra gledišta i donosiocima odluka pruži kritične uvide kako bi se usmerili na kreiranje ciljeva.\nOdrživost zahteva merenje\nOrganizacije mogu jasnije da saopšte svoj napredak u pogledu održivosti prateći standardne okvire, kao što su oni koje su razvili Globalna inicijativa za izveštavanje i Odbor za računovodstvene standarde održivosti. Korišćenje ovih okvira pomaže kompanijama da prikažu holistički pogled na sveukupni učinak, a ne samo na finansijski – što zauzvrat gradi poverenje kod svih zainteresovanih strana, uključujući kupce, dobavljače, investitore i zaposlene.\nSadnja drvrća Aptiv\nMnogi u automobilskoj industriji su postavili cilj da eliminišu emisiju ugljenika najkasnije do 2050. godine. Ali da bi postigli takvu promenu, proizvođači prvo moraju da dostignu ključne standarde.\nNa primer, cilj kompanije Aptiv je da naš proizvod ne emituje ugljen-dioksid do 2040. godine. Postavili smo prekretnice koje uključuju: smanjenje emisije ugljen-dioksida za 25% do 2025., prebacivanje svih naših operacija u 44 država na 100% obnovljive energije do 2030. godine, a do 2039. nudićemo samo proizvode bez emisije ugljenika.\nOve prekretnice su deo ukupne strategije održivosti kompanije Aptiv za pravljenje proizvoda i rešenja koji nisu samo najvišeg kvaliteta već su dizajnirani, razvijeni i proizvedeni odgovorno kako bi pomogli transformaciju društva omogućavajući bezbedniju, zeleniju i povezaniju mobilnost.\nOdrživost u Aptivu u Srbiji\nAptiv donirao 30 računara školama u Leskovcu\nAptiv nastavlja da radi sa internim i eksternim zainteresovanim stranama, kako na globalnom nivou, tako i u svakoj od naših zemalja, uključujući i Srbiju, gde Aptiv timovi veoma ozbiljno shvataju održivost jer je to ključni deo naše misije. Od samog početka, Aptiv timovi u Srbiji preduzeli su brojne akcije za podizanje svesti i brzo delanje sa fokusom na sledeće ključne oblasti:\nLjudi: proteklih godina Aptiv timovi u Leskovcu i Novom Sadu povezivali su se sa lokalnim školama i univerzitetima i podržavali programe usmerene na izgradnju sledeće generacije naših zaposlenih. Vizija Aptiva je da stvori budućnost sa nula smrtnih slučajeva, nula povreda i nula saobraćajnih nesreća i zato podržavamo sve inicijative koje za cilj imaju edukaciju o bezbednosti na putevima, naročito dece.\nU okviru naše saradnje sa školama u ruralnim sredinama prošle godine, tim u Leskovcu organizovao je radionice za 200 dece na temu bezbednosti u saobraćaju. „Bezbednost na putu zavisi od svih, i automobila i od onih koji pešače ili voze bicikl ulicama, zato „uradite svoj deo posla“, kurs Aptiv saobraćajnog obrazovanja uči decu u našoj zajednici“, rekla je Jelena Jovanović, menadžer ljudskih resursa u fabrici Aptiv Leskovac. „Naša posvećenost da budućnost bezbednije mobilnosti postane stvarnost prevazilazi tehnologiju koju razvijamo; podrška obrazovanju o bezbednosti na putevima pomoći će deci da nauče pravila ponašanja u saobraćaju i specifične smernice za postizanje tog cilja. Osim toga, oni će znati koje su moguće posledice ako stvari rade pogrešno i koje su koristi ako stvari rade kako treba.”\nKako bi nastavio da ostvaruje uticaj i postavlja primer u regionu, Aptiv je 2021. godine donirao 30 računara lokalnim školama u leskovačkoj opštini, kako bi deca imala pristup neograničenom znanju koje ih čeka.\nPlaneta: poslednjih nekoliko godina timovi Aptiv Leskovac i Aptiv Novi Sad fokusirali su se na svoje okruženje i sadili drveće na području svojih fabrika. Aptiv je prošle godine poklonio gradu Leskovcu 580 stabala, a 100 zaposlenih se volonterski pridružilo sadnji na nekoliko lokacija. „Jedan od najlakših načina stvaranja koristi za zajednicu je pošumljavanje. ” rekla je Jelena Jovanović, menadžer ljudskih resursa u fabrici Aptiv Leskovac. „Ovo je još jedan doprinos našeg tima lokalnoj zajednici, jer ako danas brinemo o drveću, ono će brinuti o nama sutra. ”\nProizvod: poslednje, ali ne i najmanje važno, proizvod koji Aptiv proizvodi u svojim fabrikama u Srbiji je zelen, bezbedan i povezan pri čemu težimo ka nula smrtnih slučajeva, nula povreda i nula nezgoda.\nKonferencije, Liderstvo, Ostalo, YouthSpeak Forum\n#youthspeakforum #održivost #aptiv\nCategories Konferencije, Liderstvo, Ostalo, YouthSpeak ForumTags #youthspeakforum #održivost #aptiv\tPost navigation


Potpisan ugovor za usluge mjerenja radioaktivnosti u Trgovskoj gori Na određenom broju lokacija u opštini Dvor i dijelu puta kojim će se transportovati radioaktivni otpad do skladišta biće mjeren ambijentalni dozni ekvivalent odnosno postojeća doza radioaktivnosti u okolini.\n26. 08. 2020. u 13:36 Face.ba\nFond za finansiranje razgradnje i zbrinjavanja radioaktivnog otpada i istrošenog nuklearnog goriva Nuklearne elektrane "Krško" potpisao je ugovor za usluge mjerenja radioaktivnosti na području opštine Dvor sa konzorcijumom koji čine Institut za medicinska istraživanja i medicinu rada, Institut "Ruđer Bošković" i Agronomski fakultet Univerziteta u Zagrebu.\nU informaciji objavljenoj na stranici Fonda navedeno je da je ugovor potpisan nakon sprovedenog postupka javne nabavke za izradu dokumentacije i realizovanje aktivnosti za pribavljanje dozvola za izgradnju centra za zbrinjavanje radioaktivnog otpada.\nU informaciji se navodi i da radioaktivni otpad koji će biti skladišten u centru za zbrinjavanje radioaktivnog otpada u prvom redu potiče iz Nuklearne elektrane "Krško", te u manjem obimu iz naučnoistraživačkih instituta, medicinskih ustanova i industrijskih postrojenja koja u svom radu koriste izvore jonizujućih zračenja.\nDalje je objašnjeno da je svrha istraživanja potpun i nezavisan pregled stanja radioaktivnost i, na samoj lokaciji Čerkezovac i okolini, ali i cijelom području opštine Dvor, te da se mjerenja obavljaju propisanim metodama posredstvom akreditovanih laboratorija i stručnog osoblja, a rezultati trebaju biti uporedivi sa graničnim vrijednostima i zvaničnim podacima sa drugih lokacija.\n"Na osnovu rezultata definisanja postojećeg stanja može se preciznije definisati potreba budućeg redovnog monitoringa, odnosno praćenja stanja okoline objekta", navedeno je u informaciji.\nUzorkovanja i mjerenja sprovodiće se u periodu od godinu dana, a u ovom periodu biće obavljeno uzorkovanje površinskih voda, koje sa svih strana okružuju lokaciju Čerkezovac, te ribe iz površinskih voda, izvorskih, bunarskih i podzemnih voda, zemljišta na cijelom području opšine, hrane sa poljoprivrednih gazdinstava, meda i drugih pčelinjih proizvoda, organizama iz šumskih sistema /gljive, kupine, šumske jagode, kesten/ divljači, vazduha i padavina.\nMjerenje će se vršiti kontinuirano, postavljanjem pasivnih dozimetrijskih sistema.\nNa kraju će biti izrađen elaborat u kojem će se analizirati svi dobijeni podaci, odnosno sprovesti analiza rizika i procijeniti efektivne doze za stanovnika iz postojećih i vještačkih izvora.\nKako je navedeno, utvrđivanje nultog stanja radioaktivnosti na lokaciji centra jedna je od mjera zaštite životne sredine propisana u okviru postupka strateške procjene uticaja na okolinu za Nacionalni program sprovođenja Strategije zbrinjavanja radioaktivnog otpada, iskorištenih izvora i istrošenog nuklearnog goriva, a prošireno je na područje opštine Dvor na osnovu javne rasprave, na prijedlog lokalnog stanovništva.


Inicijativa Ne davimo Beograd upozorava javnost da planirani projekat izgradnje staze za skijanje na Avali sa pratećim sadržajem može značajno da ugrozi biljni i životinjski svet na ovoj planini. Dosadašnje iskustvo sa Javnim preduzećem “Skijališta Srbije” u kombinaciji sa Gradom Beogradom bolno nas podseća da budemo spremni za iznenadnu i masovnu seču šume i izgradnju znatno većih objekata od onoga što Zakon o zaštiti prirode i Uredba o režimima zaštite dozvoljavaju. Naime, JP “Skijališta Srbije” su nosilac skandaloznog projekta izgradnje žičare sa gondolama od Beogradske tvrđave (Kalemegdana) od Ušća.\nProjekat “oživljavanja” Avale podrazumeva izgradnju skijališta na površini od 4,5 hektara, gde se pored ski staze duge 550 metara planira se i izgradnja ski lifta dužine 480 metara, poligona za početnike, boba na šinama, zip lajna, mini golf igrališta, avantura parka, fabrike snega za veštačko osneživanje staze i brojnih pratećih objekata. Planina Avala je zaštićeno prirodno dobro, a brojni zabavni sadržaji koji su planirani bi se nalazili na delu Avale pod trećim stepenom zaštite. Najavljeni sadržaj već na papiru podrazumeva izgradnju infrastrukturne mreže i objekata koji nisu u skladu sa održivim korišćenjem prirodnih vrednosti i kapacitetom prostora, kako to propisi nalažu. Ukoliko posmatramo primer najave izgradnje gondole i rekonstrukcije parka Ušće, sudbina planine Avala ne sme biti ostavljena slobodnoj proceni i potencijalnom ignorisanju zakona i drugih propisa od strane Gorana Vesića i povezanih interesnih grupa. Dodatni je problem što je ovo još jedna od nestransparentnih projekata, gde građani i građanke nemaju pravo na svoje mišljenje, a struka je najverovatnije uključena samo tamo gde ucenom ili zbog nekog interesa treba da se stavi potpis na dokumentaciju.\nInicijativa Ne davimo Beograd će pažljivo pratiti sve promene na Avali, a pozivamo i građane i građanke da nas obaveštavaju o svim planovima i radovima, posebno na potezu od Mitrovićevog doma do podnožja Avale u pravcu Pinosave, gde je planirana ova investicija JP “Skijališta Srbije” od 5 miliona evra.